******



**Anul 2023 – numărul 20**

**15 – 19 mai**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 15 – 19 mai, 2023 3](#_Toc135635789)

[Selecție de Acte normative apărute în Monitorul Oficial al României în perioada 15 – 19 mai, 2023 4](#_Toc135635790)

[Comunicate de presă ale Guvernului României 6](#_Toc135635791)

[Acord de colaborare, semnat între Departamentul pentru Dezvoltare Durabilă, din cadrul Guvernului României, și Federația Română de Fotbal 6](#_Toc135635792)

[Plan comun de acțiune pentru combaterea traficului de persoane între Guvernul României și Guvernul Regatului Unit al Marii Britanii și Irlandei de Nord 7](#_Toc135635793)

[Primirea de către prim-ministrul Nicolae-Ionel Ciucă a E.S Annick Goulet, ambasadorul Canadei în România 8](#_Toc135635794)

[Prim-ministrul României a prezidat reuniunea Comitetului Interdepartamental pentru Dezvoltare Durabilă 8](#_Toc135635795)

[Prim-ministrul Nicolae-Ionel Ciucă a avut consultări cu reprezentanții sindicatelor din educație 9](#_Toc135635796)

[Întrevederea premierului Nicolae-Ionel Ciucă cu ambasadorul Confederației Elvețiene, E.S. Arthur Mattli 9](#_Toc135635797)

[Întrevederea premierului Nicolae-Ionel Ciucă cu președintele Parlamentului Statului Israel, Amir Ohana 10](#_Toc135635798)

[Informaţie Europeană 11](#_Toc135635799)

[NOUTĂȚI – Informații UTILE 11](#_Toc135635800)

[Datele cumulative referitoare la implementarea Programului Incluziune și Demnitate Socială transmise către Comisia Europeană pe 30.04.2023 11](#_Toc135635801)

[Gala premiilor „Henri Coandă” acordate elevilor și studenților care au obținut performanțe la competiții internaționale 12](#_Toc135635802)

[POCA: A fost publicat ghidul privind acordarea de sprijin pentru implementarea unor măsuri de reformă la nivelul Ministerului Economiei 12](#_Toc135635803)

[Datele cumulative referitoare la implementarea Programului Asistență Tehnică (cut-off date 31.03.2023) 13](#_Toc135635804)

[AFM: Noi liste cu dosare aprobate în cadrul Programelor Rabla Plus și Rabla Clasic 13](#_Toc135635805)

[Departamentul pentru Românii de Pretutindeni: Rezultatele contestațiilor depuse în cadrul Sesiunii de finanțare nerambursabilă 2023 14](#_Toc135635806)

[PR Vest: Centralizatorul întrebărilor și răspunsurilor pentru ghidul privind eficiența energetică în clădiri rezidențiale 14](#_Toc135635807)

[MAT: O nouă serie de întrebări și răspunsuri pe programele Start-Up Nation și Femeia Antreprenor 14](#_Toc135635808)

[MIPE: Închiderea proiectelor perioadei 2014-2020, modificarea PNRR și introducerea capitolului REPowerEU, subiecte ce vor fi discutate în vizită de lucru de la Bruxelles 16](#_Toc135635809)

[Sistemul informatic MySMIS2021 este oficial disponibil! 18](#_Toc135635810)

[MDLPA: Cereri de finanțare de aproape 4,5 miliarde de lei, depuse în cadrul celui de-al doilea apel de proiecte prin Programul „Anghel Saligny” 19](#_Toc135635811)

[Calendarul actualizat al lansarilor de apeluri de proiecte în cadrul programului Asistență Tehnică 2021-2027 20](#_Toc135635812)

[Consultări publice 20](#_Toc135635813)

[Programul Asistență Tehnică: Ghidurile aferente priorităților 1 și 2, lansate în consultare publică 20](#_Toc135635814)

[PR Vest: Ghidul destinat microîntreprinderilor din domeniul serviciilor, relansat în consultare publică 22](#_Toc135635815)

[OUG privind implementarea proiectelor de infrastructură publică de sănătate cu finanțare din fonduri nerambursabile și din împrumuturi, în consultare publică 23](#_Toc135635816)

[Programul Sănătate: Ghidurile solicitantului pentru deschiderea a 2 apeluri în valoare de 2 miliarde euro pentru finanțarea infrastructurii de sănătate, lansate în consultare publică 23](#_Toc135635817)

[PR Vest: Ghidurile pentru microîntreprinderi, mobilitate urbană sustenabilă și drumuri județene, relansate în consultare publică 24](#_Toc135635818)

[PNRR 27](#_Toc135635819)

[PNRR: Rezultatele contestațiilor pe apelul privind reducerea riscului de infecții nosocomiale 27](#_Toc135635820)

[PNRR: Lista inițială după etapa de evaluare calitativă pe apelul privind dotarea cu laboratoare inteligente a unităților de învățământ secundar superior, a palatelor și a cluburilor copiilor - SmartLabs 28](#_Toc135635821)

[PNRR: S-a lansat apelul privind construcția și dotarea de noi centre educaționale dedicate personalului din sistemul public de sănătate 28](#_Toc135635822)

[PNRR: Ghidul consolidat pentru crearea unei rețele de centre de zi de asistență și recuperare pentru persoane vârstnice 29](#_Toc135635823)

[PNRR: Rezultatele contestațiilor depuse pe apelurile privind dotarea unităților de învățământ cu mobilier, materiale didactice, echipamente digitale și cu laboratoare inteligente 29](#_Toc135635824)

[O nouă actualizare a calendarului estimativ privind lansările de apeluri din cadrul PNRR 30](#_Toc135635825)

[PNRR: Lista inițială a proiectelor admise/respinse în cadrul apelului privind dezvoltarea serviciilor de educație timpurie complementare 30](#_Toc135635826)

[Apeluri – Finanțări 30](#_Toc135635827)

[APIA: 31 mai 2023, noul termen pentru depunerea cererilor de plată pentru anul 2023 30](#_Toc135635828)

[Ministerul Educației a lansat a doua rundă a Schemei de Granturi din cadrul Programului Național pentru Reducerea Abandonului Școlar 31](#_Toc135635829)

[Din Actualitatea Europeană 31](#_Toc135635830)

[Consiliul adoptă noi norme pentru reducerea defrișărilor la nivel mondial 31](#_Toc135635831)

[Combaterea spălării banilor: Consiliul adoptă norme care vor face posibilă trasabilitatea transferurilor de criptoactive 33](#_Toc135635832)

[Finanțele digitale: Consiliul adoptă noi norme privind piețele criptoactivelor (MiCA) 33](#_Toc135635833)

[Implicarea tinerilor într-un viitor durabil pentru Europa 34](#_Toc135635834)

[Premiul Charlemagne pentru tinerii europeni: câștigătorii ediției 2023 35](#_Toc135635835)

[Excursie digitală: faceți un tur virtual prin Parlamentul European 36](#_Toc135635836)

[Premiul publicului LUX 2023: cele 5 filme finaliste 37](#_Toc135635837)

[Comunicat de presă comun privind lansarea Grupului operativ UE-SUA în domeniul sănătății 39](#_Toc135635838)

[Reforma vamală a UE: o viziune bazată pe date pentru o uniune vamală mai simplă, mai bine gândită și mai sigură 40](#_Toc135635839)

[Noile norme privind transparența fiscală vor ajuta statele membre să facă lumină în ceea ce privește sectorul criptoactivelor 42](#_Toc135635840)

[Previziunile economice din primăvara anului 2023: perspective îmbunătățite în contextul unor provocări persistente 43](#_Toc135635841)

Repere din agenda publică a conducerii Instituţiei Prefectului - Judeţul Hunedoara   
în perioada 15 – 19 mai, 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***15 mai*** |
| *Întâlnire de lucru cu reprezentanții Consiliului Local al orașului Simeria* | ***15 mai*** |
| *Participare la cea de-a treia întâlnire din cadrul proiectului de educație juridică și economico-financiară, aflat sub egida Instituției Prefectului - Județul Hunedoara, care a avut loc la Tribunalul Hunedoara și BRD - Groupe Societe Generale din municipiul Deva* | ***16 mai*** |
| *Deplasare în municipiul Vulcan, alături de reprezentanții mai multor instituții din cadrul Comitetului Județean pentru Situații de Urgență, pentru a identifica soluțiile care pot fi aplicate în cazul deșeurilor toxice depozitate într-o hală dezafectată* | ***17 mai*** |
| *Vizită de lucru în teren alături de inspectorul șef al ISU Hunedoara, Alin Nasta și viceprimarul orașului Aninoasa pentru a verifica amplasamentul imobilelor care urmează să fie abilitate* | ***17 mai*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara* | ***19 mai*** |
| *Participare la festivitatea dedicată Zilei Naționale a Medicilor Veterinari care a reunit peste 130 de specialiști din județul Hunedoara* | ***19 mai*** |
| *Întâlnire de lucru desfășurată la sediul Instituției Prefectului - Județul Hunedoara care a avut ca tematică deșeurile depozitate în hala care adăpostea stația de sortare a societății comerciale S.C. Pregoterm S.A. Vulcan* | ***19 mai*** |
| *Participare la acțiunea de ajutorare a celor care ocrotesc animalele fără stăpân, alături de primarul municipiului Deva, Florin Oancea.* | ***20 mai*** |
| *Participare la cea de-a XXI-a ediție a Festivalului Narciselor din comuna Sălașu de Sus* | ***21 mai*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  15 – 19 mai, 2023

**M. Of. nr. 411/15 mai 2023**

* Nr. **1473** / **8 Mai 2023**, Ministerul Finanțelor - Ordin privind modificarea și completarea Normelor metodologice pentru înregistrarea și raportarea datoriei publice, aprobate prin Ordinul ministrului economiei și finanțelor nr. 1.059/2008.

**M. Of. nr. 415/15 mai 2023**

* Nr. **34** / **12 Mai 2023**, Guvernul României - Ordonanță de urgență privind unele măsuri fiscal-bugetare, prorogarea unor termene, precum și pentru modificarea și completarea unor acte normative.

**M. Of. nr. 419/16 mai 2023**

* Nr. **123** / **15 Mai 2023**, Parlamentul României - Lege pentru modificarea și completarea Legii fondului funciar nr. 18/1991.

ART. I. Legea fondului funciar nr. 18/1991, republicată în Monitorul Oficial al României, Partea I, nr. 1 din 5 ianuarie 1998, cu modificările şi completările ulterioare, se modifică şi se completează după cum urmează:

**1. La articolul 11, după alineatul (4) se introduce un nou alineat, alineatul (5), cu următorul cuprins:**

"(5) Prevederile alin. (4) nu se aplică situaţiilor prevăzute la art. 27 alin. (2^1)."

**2. La articolul 27, alineatul (2^1) se modifică şi va avea următorul cuprins:**

"(2^1) Deţinătorii sau moştenitorii acestora care nu s-au înscris în cooperativa agricolă de producţie, nu au predat sau nu li s-au preluat la stat terenurile prin acte translative de proprietate pot solicita, la cerere, comisiei judeţene emiterea titlului de proprietate în condiţiile prezentei legi, astfel:

a) dacă deţinătorii sau moştenitorii acestora figurează cu terenul în registrele agricole sau registrele cadastrale şi în evidenţele fiscale;

b) pentru terenul în cauză nu a fost deschisă carte funciară în baza Legii cadastrului şi a publicităţii imobiliare nr. 7/1996, republicată, cu modificările şi completările ulterioare;

c) terenul nu face obiectul cererilor de reconstituire sau constituire a dreptului de proprietate de către alte persoane şi nici nu s-a eliberat anterior titlu de proprietate cu privire la acesta."

**3. La articolul 92 alineatul (2), litera c) se modifică şi va avea următorul cuprins:**

"c) care servesc activităţilor pentru protecţia animalelor, agricole şi/sau serviciilor conexe, respectiv: depozite de îngrăşăminte minerale ori naturale, construcţii de compostare, silozuri pentru furaje, magazii, şoproane, silozuri pentru depozitarea şi conservarea seminţelor de consum, inclusiv spaţiile administrative aferente acestora, platformele şi spaţiile de depozitare a produselor agricole primare, adăposturi de animale şi exploataţii zootehnice/ferme zootehnice, sere, solare, răsadniţe, ciupercării, obiective specifice producerii de energie electrică din surse regenerabile, exclusiv în scopul asigurării energiei pentru consumul propriu al exploataţiei, amplasate în cadrul fermelor, spaţii de prelucrare/procesare/comercializare a produselor vegetale şi zootehnice, imobile cu destinaţie agroturistică pentru proiectele cu finanţare din fonduri europene;".

ART. II. În termen de 6 luni de la intrarea în vigoare a prezentei legi, deţinătorii sau moştenitorii terenurilor prevăzuţi la art. 27 alin. (2^1) din Legea fondului funciar nr. 18/1991, republicată, cu modificările şi completările ulterioare, pot depune cerere personal sau prin poştă, cu confirmare de primire, pentru emiterea titlului de proprietate, la primăria localităţilor în a cărei rază teritorială se află terenul.

**M. Of. nr. 421/16 mai 2023**

* Nr. **122** / **15 Mai 2023**, Parlamentul României - Lege privind exploatațiile de creștere a porcinelor și combaterea pestei porcine africane în România.

**M. Of. nr. 422/17 mai 2023**

* Nr. **879** / **11 Mai 2023**, Ministerul Dezvoltării, Lucrărilor Publice și Administrației - Ordin privind modificarea și completarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții „Anghel Saligny“, pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1.333/2021 .

**M. Of. nr. 430/17 mai 2023**

* Nr. **743** / **4 Mai 2023**, Ministerul Antreprenoriatului și Turismului - Ordin privind aprobarea criteriilor de înscriere și a Regulamentului pentru participarea întreprinderilor cu activitate de turism, a asociațiilor profesionale, patronale și a organizațiilor neguvernamentale cu activitate în domeniul turismului și a altor entități a căror activitate are impact în domeniul turismului la manifestările expoziționale, în pavilioanele naționale, standurile specializate ori miniexpozițiile la care participă Ministerul Antreprenoriatului și Turismului în străinătate. .
* Nr. **1673** / **16 Mai 2023**, Ministerul Sănătății - Ordin privind aprobarea Ghidului de finanțare pentru Reforma 3. Dezvoltarea capacității pentru managementul serviciilor de sănătate și managementul resurselor umane din sănătate din cadrul Pilonului V: Sănătate și reziliență instituțională - Componenta 12: Sănătate I2. Dezvoltarea infrastructurii spitalicești publice.

**M. Of. nr. 435/18 mai 2023**

* Nr. **118** / **18 Mai 2023**, Primul-Ministru - Decizie privind înființarea Comitetului pentru Coordonarea Investițiilor Teritoriale Integrate.

ART. 1. (1) Începând cu data intrării în vigoare a prezentei decizii se înfiinţează Comitetul pentru Coordonarea Investiţiilor Teritoriale Integrate, denumit în continuare Comitetul.

(2) Coordonarea Comitetului este asigurată de ministrul investiţiilor şi proiectelor europene. În lipsa acestuia, coordonarea este asigurată de un secretar de stat din cadrul Ministerului Investiţiilor şi Proiectelor Europene.

(3) Componenţa Comitetului este prevăzută în anexa care face parte integrantă din prezenta decizie.

(4) Ministerele şi instituţiile publice din cadrul Comitetului sunt reprezentate la nivel de secretar de stat, desemnat în acest sens.

ART. 2. (1) Comitetul are următoarele atribuţii:

a) asigură mecanismul de coordonare a investiţiilor teritoriale integrate (ITI);

b) asigură mecanismul de selecţie a noilor Strategii ITI;

c) aprobă şi asigură punerea în aplicare a Orientărilor naţionale pentru coordonarea şi implementarea ITI.

(2) Comitetul funcţionează pe durata implementării Acordului de parteneriat 2021 - 2027.

ART. 3.

(1) Comitetul se reuneşte în şedinţe de lucru la solicitarea Ministerului Investiţiilor şi Proiectelor Europene sau a oricărui membru.

(2) La reuniunile Comitetului pot participa cu statut de invitaţi reprezentanţi ai altor instituţii naţionale relevante în cadrul procesului de implementare a ITI.

(3) Comitetul este sprijinit în activitatea sa de către Grupul de lucru tehnic pentru implementarea ITI, organizat sub coordonarea Ministerului Investiţiilor şi Proiectelor Europene, format din experţi ai ministerelor şi instituţiilor publice prevăzute în anexă.

(4) Secretariatul Comitetului este asigurat de către Ministerul Investiţiilor şi Proiectelor Europene.

(5) Comitetul îşi desfăşoară activitatea pe baza regulamentului propriu de organizare şi funcţionare, pe care îl aprobă în prima şedinţă de lucru.

**COMPONENŢA Comitetului pentru Coordonarea Investiţiilor Teritoriale Integrate**

1. Ministerul Investiţiilor şi Proiectelor Europene

2. Ministerul Agriculturii şi Dezvoltării Rurale

3. Ministerul Dezvoltării, Lucrărilor Publice şi Administraţiei

4. Secretariatul General al Guvernului

* Nr. **20585** / **16 Mai 2023**, Ministerul Cercetării, Inovării și Digitalizării/ Nr. **1928** / **15 Mai 2023**, Ministerul Investițiilor și Proiectelor Europene - Ordin privind aprobarea Normelor metodologice referitoare la conținutul planului de dezvoltare a parcului de specializare inteligentă.

**M. Of. nr. 436/18 mai 2023**

* Nr. **35** / **17 Mai 2023**, Guvernul României - Ordonanță de urgență pentru modificarea și completarea unor acte normative privind domeniul străinilor și azilului în România.

**M. Of. nr. 437/19 mai 2023**

* Nr. **68** / **16 Mai 2023**, Ministerul Afacerilor Interne - Ordin pentru completarea Ordinului ministrului administrației și internelor nr. 176/2012 privind atribuirea de denumiri onorifice și stabilirea de zile aniversare pentru Ministerul Afacerilor Interne și structuri ale acestuia.
* Nr. **189** / **16 Mai 2023**, Ministerul Agriculturii și Dezvoltării Rurale - Ordin pentru modificarea și completarea anexelor la Ordinul ministrului agriculturii și dezvoltării rurale nr. 194/2019 privind aprobarea sistemelor de sancțiuni aplicabile cererilor de plată depuse începând cu anul 2019 pentru măsurile 10 „Agromediu și climă“, 11 „Agricultura ecologică“ și 13 „Plăți pentru zone care se confruntă cu constrângeri naturale sau cu alte constrângeri specifice“ prevăzute în Programul Național de Dezvoltare Rurală 2014-2020.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Acord de colaborare, semnat între Departamentul pentru Dezvoltare Durabilă, din cadrul Guvernului României, și Federația Română de Fotbal

Președintele Federației Română de Fotbal, Răzvan Burleanu, și consilierul de stat László Borbély, coordonatorul Departamentului pentru Dezvoltare Durabilă , au semnat un acord de colaborare joi, 18 mai, la Casa Fotbalului, prin care se vor realiza acțiuni comune de către cele două entități în vederea promovării principiilor sustenabilității.

Acordul a fost semnat în contextul implementării Agendei 2030 pentru dezvoltare durabilă, document pe care România l-a adoptat alături de celelalte state membre ale Organizației Națiunilor Unite în 2015. Agenda 2030 cuprinde cele 17 obiective de dezvoltare durabilă care abordează teme diverse de la eradicarea sărăciei extreme, combaterea inegalităților şi a injustiției la protejarea Planetei și a mediului înconjurător până în 2030.

„Mă bucur că primul acord pentru a promova Obiectivelor pentru Dezvoltare Durabilă prin intermediul evenimentelor sportive îl semnăm cu Federația Română de Fotbal, cel mai popular sport din România. Când am pornit pe drumul implementării Agendei 2030 pentru dezvoltare durabilă, ne-am dat seama că pe lângă eforturile instituționale, trebuie să formăm o masă critică de oameni care să susțină tranziția la o societate mai sustenabilă. Proiectele noastre cu societatea civilă au dus la popularizarea principiilor pe care le promovăm și sunt convins că prin acest acord vom ajunge la și mai mulți oameni. Sportul este despre competiție corectă, în primul rând cu tine însuți, despre antrenament constant, despre spirit de echipă, despre ambiție și perseverență. Aceasta este mentalitatea de care avem nevoie pentru o societate durabilă și de aceea vom avea mai multe colaborări pe această zonă”, a declarat și consilierul de stat László Borbély.

„Federația Română de Fotbal își propune, prin Planul Strategic pentru Dezvoltarea Fotbalului din România 2021 – 2026, să devină principalul actor instituțional și social din sport, în domeniul responsabilității sociale, iar cele 17 Obiective de Dezvoltare Durabilă adoptate de Organizația Națiunilor Unite în anul 2015 asigură fundamentul acțiunilor noastre, în ce privește protecția drepturilor omului și politicile de mediu. Parteneriatul cu Departamentul pentru Dezvoltare Durabilă este rezultatul corelării strategiei noastre de sustenabilitate cu obiectivele asumate de către Guvernul României și este, totodată, un instrument de colaborare interinstituțională, care, prin proiectele pe care le vom derula în baza acestuia, ne dorim să inspire, să activeze și să accelereze o abordare concertată, din partea  autorităților publice, a organizațiilor sportive și a societății civile, în atingerea obiectivelor asumate pentru anul 2030”, a declarat Răzvan Burleanu

Printre acțiunile specificate în acordul de parteneriat se numără promovarea Obiectivelor de Dezvoltare Durabilă în cadrul evenimentelor desfășurate de FRF. De la asociații naționale, la jucători, fani, voluntari și personal, toate părțile interesate sunt încurajate să adopte practici conștiente de mediu printr-o serie de inițiative care vor fi organizate în orașele gazdă. Aceste inițiative se vor concentra pe gestionarea deșeurilor, eforturile de curățare a comunității și programe pentru a stimula călătoriile durabile la jocuri.

\*

Plan comun de acțiune pentru combaterea traficului de persoane între Guvernul României și Guvernul Regatului Unit al Marii Britanii și Irlandei de Nord

Planul comun de acțiune în domeniul luptei împotriva traficului de persoane dintre Guvernul României și Guvernul Regatului Unit al Marii Britanii și Irlandei de Nord a fost semnat astăzi, la Palatul Victoria.

Semnarea acestui Plan comun de acțiune reprezintă un moment extrem de important în parcursul relației de cooperare între România și Regatul Unit al Marii Britanii și Irlandei de Nord, în marja Parteneriatului strategic pe care îl avem și a eforturilor comune de prevenire și combatere a criminalității. Documentul face parte din viziunea și strategia pe care Guvernul a asumat-o în ultimii 2 ani pentru ca România să fie o țară ostilă traficanților de persoane, dar sigură și prietenoasă pentru victimele acestui flagel.

De asemenea, semnarea acestui document comun de cooperare multisectorială în domeniul luptei împotriva traficului de persoane este și expresia grijii și preocupării pe care Guvernul României o are pentru cetățenii săi mai vulnerabili și expuși riscurilor traficului de persoane, care trăiesc în România sau într-una dintre cele mai largi comunități din diaspora, respectiv cea din Marea Britanie.

Planul de acțiune semnat astăzi vine să ofere soluții și direcții de acțiune  comune și convergente între cele două state pe linia:

1. Înțelegerii fenomenului traficului și a noilor forme de exploatare,

2. Identificării traficanților și a aducerii lor în fața instanțelor de judecată,

3. Prevenirii traficului de persoane

4. Identificării și protecției victimelor traficului de persoane.

*”Este imperios necesar să ne păstrăm angajamentul ferm de a lupta împotriva acestui flagel și de a avea capacitatea și disponibilitatea de a aborda această problemă pe toate cele trei paliere: prevenție, combatere și protecție a victimelor. Executivul României a asumat la cel mai înalt nivel răspunderea coordonării luptei împotriva traficului de persoane, iar mesajul meu este unul foarte clar: traficul de persoane este o formă de criminalitate față de care Guvernul României are toleranță zero”*, a declarat prim-ministrul, Nicolae-Ionel Ciucă.

Planul comun de acțiune a fost semnat de către Mădălina Turza, consilier de stat în Cancelaria Prim-Ministrului și coordonator national anti-trafic, secretarul de stat Bogdan Despescu, șef al Departamentului pentru Ordine și Siguranță publică din cadrul MAI și Sarah Dines, Home Office Minister for Safeguarding din cadrul Guvernului Marii Britanii.

\*

Primirea de către prim-ministrul Nicolae-Ionel Ciucă a E.S Annick Goulet, ambasadorul Canadei în România

Prim-ministrul României, Nicolae-Ionel Ciucă, a primit-o, în vizită de rămas bun, pe doamna Annick Goulet, ambasadorul Canadei în România.

Întâlnirea a prilejuit rememorarea momentelor de cooperare ale Canadei cu România de la prima misiune a unui stat NATO pentru apărare și descurajare pe Flancul Estic în România, imediat după anexarea Crimeii, în 2014, până la cele 6 misiuni consecutive de poliție aeriană a aeronavelor canadiene în sprijinul apărării României la Marea Neagră.

Prim-ministrul României a mulțumit pentru cooperarea militară exemplară și relația extrem de strânsă, pornind de la dimensiunea parlamentară a creării grupului de prietenie Canada-România, până la progresele așteptate în ceea ce privește ”Declarația Comună pentru Un parteneriat Strategic Întărit”, și, tema centrală a relațiilor bilaterale, cooperarea nucleară civilă. Premierul Nicolae-Ionel Ciucă a subliniat că astfel România a fost avantajată de tehnologia canadiană Candu adusă în țara noastră și utilizată la Cernavodă, fiind singura țară care a avut tehnologie nord-americană și, astfel, a putut fi selectată pentru a fi punctul nodal pentru dezvoltarea SMR-urilor, reactoarele mici modulare de către partenerii americani.

Ambasadoarea Canadei în România a mulțumit pentru sprijinul primit pe parcursul timpului din partea premierului Nicolae-Ionel Ciucă și a apreciat angajamentele asumate de țara noastră, care a ajutat Ucraina și Republica Moldova, dar a și catalizat și antrenat sprijinul internațional, al diverselor state, pentru a se implica în securitatea și apărarea celor două state de la frontiera NATO și Uniunii Europene și asigurarea drumului spre integrarea europeană. Doamna ambasador Annick Goulet a mai remarcat faptul că energia nucleară, pe care o consideră parte a soluției pentru trecerea la energiile regenerabile, este o adevărată punte între cele două state care durează de mai bine de 40 de ani.

Premierul Ciucă a urat succes doamnei ambasador în viitoarele sale misiuni, asigurând partenerul canadian și pe toți investitorii interesați că România va rămâne stabilă și că politicile se vor derula în continuare la nivelul coaliției de guvernare.

\*

Prim-ministrul României a prezidat reuniunea Comitetului Interdepartamental pentru Dezvoltare Durabilă

Parte a cadrului instituțional de implementare a Strategiei naționale pentru dezvoltarea durabilă a României 2030, Comitetul Interdepartamental pentru Dezvoltare Durabilă, format din miniștri, s-a reunit astăzi la Palatul Victoria înaintea ședinței de guvern. Ședința a fost prezidată de prim-ministru care a transmis importanța implementării celor 17 Obiective de Dezvoltare Durabilă ale documentului Agenda 2030 al Organizației Națiunilor Unite.

În cadrul ședinței a fost aprobată trimiterea în Parlament a Raportului anual privind activitatea Departamentului pentru Dezvoltare Durabilă din Guvernul României.

Aprobarea celui de-al doilea Raport Național Voluntar care prezintă progresul României în implementarea Agendei 2030, de la prezentarea primului raport în 2018, a fost un alt punct principal de pe ordinea de zi. România a reușit să adopte o Strategie de dezvoltare durabilă și să formeze un cadru instituțional robust și funcțional, ceea ce o plasează în poziția de hub regional.

„Am reușit, după un proces început în septembrie anul trecut, nu doar să finalizăm un document care arată progresul substanțial al României în ceea ce privește acțiunile pentru implementarea Obiectivelor Globale pentru Dezvoltare Durabilă, ci să avem un șir de consultări foarte bune cu toate segmentele sociale. România va aduce în fața statelor Organizației Națiunilor Unite un document care demonstrează eforturile pe care întreaga societate le depune în direcția dezvoltării durabile. Am reușit acest lucru deoarece, după cum arată și Raportul de activitate pe anul trecut, am avut o activitate intensă și constantă. Sigur, trebuie să fim onești și să recunoaștem că mai avem mult de lucrat pentru a ne atinge într-adevăr toate dezideratele”, a declarat László Borbély.

Consilierul de stat László Borbély a mai prezentat în cadrul ședinței și instrumentele pe care Departamentul pentru Dezvoltare Durabilă, care coordonează implementarea Strategiei naționale de dezvoltare durabilă, le-a dezvoltat sau își propune să le dezvolte pentru a facilita tranziția către sustenabilitate. Astfel, prin fonduri din Programul Național de Redresare și Reziliență se vor forma 1850 de experți în dezvoltare durabilă (profesie nouă în România și Uniunea Europeană), se va realiza un Centru de Excelență care să asigure consultanță pentru administrația publică în ceea ce privește dezvoltarea durabilă și se va îmbunătăți o platformă de date cu acces public astfel încât să devină o veritabilă platformă de tip „ghișeu-unic”.

Nu în ultimul rând, Departamentul pentru Dezvoltare Durabilă va continua să pună bazele dezvoltării domeniului economiei circulare prin definitivarea cadrului de implementare a Strategiei naționale pentru economie circulară. În ceea ce privește contribuția mediului de business la dezvoltare durabilă, Departamentul pentru Dezvoltare Durabilă va operaționaliza Codul Român al Sustenabilității, instrument de raportare nefinanciară în acord cu directivele europene care reglementează acest domeniu.

\*

Prim-ministrul Nicolae-Ionel Ciucă a avut consultări cu reprezentanții sindicatelor din educație

Premierul Nicolae-Ionel Ciucă a avut astăzi, la Palatul Victoria, consultări cu reprezentanții sindicatelor din educație.

”Am participat la acest dialog pentru că suntem cu toții de acord că învățământul este prioritate națională, iar acest aspect trebuie să se reflecte în investițiile pe care le facem și în măsurile pe care le luăm. Respect munca oamenilor de la catedră și a întregului personal implicat în procesul educațional, iar cariera didactică trebuie să fie predictibilă și apreciată în raport cu importanța socială pe care o are. Am decis să facem demersurile pentru efectuarea plăților aferente Anexei 8, inclusiv pentru personalul nedidactic. În acest fel, aplicarea Legii 153 devine unitară la nivelul sistemului de învățământ. Noul program de guvernare va include angajamentele noastre ferme de prioritizare a aplicării unei salarizări conforme cu importanța acordată educației. La nivelul Ministerului Muncii deja a demarat procesul de centralizare a grilelor de salarizare, iar viitoarea Lege a salarizării va ajunge pe masa Legislativului la 1 septembrie, când începe sesiunea parlamentară”, a afirmat premierul Nicolae-Ionel Ciucă.

În ședința de astăzi, Guvernul a aprobat memorandumul pentru deblocarea angajărilor în sistemul educațional, prin exceptarea de la prevederile incluse în Ordonanța 34 din 12 mai 2023 privind unele măsuri fiscal-bugetare, prorogarea unor termene, precum și pentru modificarea și completarea unor acte normative. Excepțiile vor avea în vedere ocuparea unor posturi didactice, didactice auxiliare și nedidactice vacante sau temporar vacante precum şi a funcțiilor de conducere, vacante sau temporar vacante, din unitățile de învățământ preuniversitar şi instituțiile de învățământ superior de stat, în anul 2023.

În ceea ce privește investițiile din educație, în ultimele luni au fost lansate șase apeluri pentru depunerea de proiecte, prin Planul Național de Redresare și Reziliență, pentru îmbunătățirea infrastructurii educaționale din România. Valoarea acestor apeluri depășește 2 miliarde de euro, proiectele vizând reducerea abandonului școlar, dotarea unităților de învățământ cu mobilier, laboratoare de informatică și științe, laboratoare inteligente, precum și înființarea de grădinițe comunitare ori ludoteci, în cadrul serviciilor complementare, ori de noi școli, la standarde europene (școli verzi).

Guvernul va continua consultările cu sindicatele din educație urmând ca luni să aibă loc o nouă întâlnire.

La consultările cu sindicatele, împreună cu premierul Nicolae-Ionel Ciucă au mai participat președintele Camerei Deputaților, Marcel Ciolacu, ministrul Educației, Ligia Deca, ministrul Finanțelor, Adrian Câciu, reprezentanți ai Ministerului Muncii.

\*

Întrevederea premierului Nicolae-Ionel Ciucă cu ambasadorul Confederației Elvețiene, E.S. Arthur Mattli

Prim-ministrul Nicolae-Ionel Ciucă l-a primit, la Palatul Victoria, pe ambasadorul Confederației Elvețiene în România, Arthur Mattli, cu prilejul încheierii misiunii diplomatice.

Cei doi interlocutori au apreciat calitatea foarte bună a relațiilor bilaterale, remarcând cursul ascendent din ultimii ani atât în ceea ce privește dialogul politic, cât și în domeniul economic și al cooperării sectoriale, prin creșterea volumului schimburilor comerciale și a investițiilor.

În cadrul dialogului, a fost evaluat potențialul de dezvoltare al unor sectoare precum transportul feroviar, bancar și al asigurărilor, cercetării și inovării, care să completeze domeniile în care România și Elveția deja cooperează.

Prim-ministrul Ciucă i-a adresat mulțumiri ambasadorului Mattli pentru  contribuția directă la dinamizarea relației bilaterale româno-elvețiene și i-a urat succes în activitatea viitoare.

\*

Întrevederea premierului Nicolae-Ionel Ciucă cu președintele Parlamentului Statului Israel, Amir Ohana

Prim-ministrul Nicolae-Ionel Ciucă s-a întâlnit, la Palatul Victoria, cu Amir Ohana, președintele Knesset-ului, Parlamentul Statului Israel.

Cu această ocazie, au fost abordate teme legate de relația bilaterală, ambele părți apreciind nivelul înalt al cooperării în domenii precum tehnologie, industrie de apărare sau IT. Soluțiile privind sistemele de irigații în zonele afectate de secetă și dezvoltarea capacităților de stocare a energiei, alături de identificarea de noi soluții pentru aprovizionarea cu gaze a regiunii noastre s-au aflat printre domeniile de dezvoltare a relațiilor economice.

Premierul României a evidențiat importanța acordată de țara noastră luptei împotriva anti-semitismului și promovării rolului comunității evreiești în istoria noastră, accentuând relevanța procesului educațional al tinerei generații pentru evitarea derapajelor extremiste și prezervarea valorilor democratice. Totodată, prim-ministrul Nicolae-Ionel Ciucă a mulțumit atât pentru investițiile israeliene în România, cât și pentru sprijinul acordat pentru aderarea la Organizația pentru Cooperare și Dezvoltare Economică, care este un obiectiv de țară asumat la nivelul Executivului.

Președintele Knesset-ului a transmis mulțumirile sale pentru sprijinul constant acordat de țara noastră la nivel internațional Statului Israel și procesului de pace în Orientul Mijlociu. La rândul său, înaltul oficial a subliniat relevanța conexiunilor istorice și culturale dintre cele două popoare, o parte importantă dintre cetățenii Statului Israel fiind născuți sau având părinți în România.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

Datele cumulative referitoare la implementarea Programului Incluziune și Demnitate Socială transmise către Comisia Europeană pe 30.04.2023

 Ministerul Investițiilor și Proiectelor Europene a anunțat miercuri, 17 mai 2023, faptul că, în conformitate cu prevederile art. 42, alin. (1) și (5) din Regulamentul (UE) nr. 1060/2021, la data de 30.04.2023, Autoritatea de Management pentru Programul Incluziune și Demnitate Socială (AM PIDS), a transmis Comisiei Europene, prin intermediul SFC 2021, ***datele cumulative*** referitoare la implementarea PIDS 2021-2027 prin completarea următoarelor informații aferente Anexei VII Model pentru transmiterea datelor – articolul 42:

* Tabelul 1: Informații financiare la nivel de prioritate și de program pentru FEDR, FSE+, Fondul de coeziune, FTJ și FEAMPA [articolul 42 alineatul (2) litera (a)]
* Tabelul 2: Defalcarea datelor financiare cumulative pe tip de intervenție pentru FEDR, FSE+, Fondul de coeziune și FTJ [articolul 42 alineatul (2) litera (a)]

**Documente**

[PIDS - date cumulative.pdf](https://www.fonduri-structurale.ro/descarca-document/64289)

Sursa: MIPE

\*

Gala premiilor „Henri Coandă” acordate elevilor și studenților care au obținut performanțe la competiții internaționale

 În prezența domnului Prim-ministru, Nicolae-Ionel Ciucă, a doamnei Consilier de Stat, Cătălina Galer, și a ministrului Cercetării, Inovării și Digitalizării, Sebastian Burduja, au fost înmânate marți, 16 mai 2023, la sediul Guvernului, premiile în cadrul Programului „Henri Coandă“, elevilor din învățământul preuniversitar și terțiar non universitar, precum și studenților care au obținut locul I, II sau III într-o competiție tehnico-științifică internațională.

Programul „Henri Coandă“ a fost instituit în 7 decembrie 2022, iar scopul acestuia a fost de a susține și de a promova performanța tinerilor din România.

În cadrul evenimentului au fost acordate premii și insigne. Titularii însemnului „Henri Coandă“ au dreptul de a-l purta în cadrul tuturor competițiilor tehnico-științifice internaționale la care participă, în scopul promovării imaginii programului și a culturii de cercetare națională. Valorile premiilor pentru rezultatele obținute la competițiile tehnico-științifice internaționale sunt: 15.000 lei pentru locul I, 9.000 lei pentru locul II, 6.000 lei pentru locul III.

În departajarea aplicațiilor depuse în vederea premierii, conform Metodologiei aprobate prin ordin de ministru, a fost individualizat prestigiul internațional al competiției, pe baza următoarelor criterii:

* numărul de state participante;
* apartenența sau relațiile României la/cu entitatea care organizează competiția;
* impactul competiției asupra domeniului cercetării-dezvoltării și inovării;
* imaginea publică a competiției în plan național și internațional.

„Aveți toate motivele să fiți foarte mândri de ceea ce ați făcut până acum și de premiul pe care îl primiți astăzi și de faptul că sunteți prima promoție de premianți Henri Coandă. Vă rog în final, să îi urmați exemplul. Să nu aveți niciun fel de complex, în fața nimănui. Să nu lăsați pe nimeni să vă taie aripile”, a declarat ministrul Cercetării, Inovării și Digitalizării, Sebastian Burduja.

**Documente**

[Programul Henri Coandă - Lista elevilor, studenților și a cadrelor didactice din învățământul preuniversitar sau universitar, cu rol de mentor, premiați.pdf](https://www.fonduri-structurale.ro/descarca-document/64266)

Sursa: MCID

\*

POCA: A fost publicat ghidul privind acordarea de sprijin pentru implementarea unor măsuri de reformă la nivelul Ministerului Economiei

 Ministerul Investițiilor și Proiectelor Europene a publicat luni, 15 mai 2023, Ghidul Solicitantului „**Sprijin pentru implementarea de măsuri de reformă la nivelul Ministerului Economiei**”.

**Scopul** acestui apel este de a sprijini Ministerul Economiei în implementarea de acțiuni care conduc la o planificare strategică eficientă și de elaborare de politici publice bazate pe dovezi.

**Eligibilitatea solicitanților și a partenerilor**

Poate solicita finanțare în cadrul acestui apel **Ministerul Economiei.**

Pot fi **parteneri** următoarele categorii de instituții:

* autorități și instituții publice centrale așa cum sunt ele adresate în SCAP;
* instituții de învățământ superior acreditate și de cercetare.

**Tipuri de acţiuni orientative**

Acțiunile prevăzute în program ce pot fi transpuse în activități în cadrul proiectelor sunt prezentate mai jos. Această listă este orientativă și are rolul de a ghida în formularea activităților/acțiunilor din proiect:

* Planificarea strategică și bugetarea pe programe la nivel central:
  + elaborarea, actualizarea procedurilor, metodologiilor privind planificarea strategică și bugetarea pe programe;
  + elaborarea documentelor strategice la nivelul ministerelor prioritare enumerate în AP 2014-2020 și a instituțiilor publice care au în responsabilitate condiționalități ex-ante;
  + susținerea implementării bugetării pe programe în special la nivelul ministerelor prioritare enumerate în AP 2014-2020.
* Îmbunătățirea politicilor publice și creșterea calității reglementărilor
  + realizarea de studii, analize de impact (inclusiv testul IMM, după caz) și evaluări sistemice ale cadrului de reglementare pe domenii specifice, pentru fundamentarea politicilor publice și creșterea calității reglementărilor;
  + realizarea de studii, analize, instrumente pentru clarificarea mandatelor, rolurilor și competentelor, atât la nivelul aceluiași palier administrativ, cat și între palierele administrative;
  + dezvoltarea și implementarea de sisteme, proceduri și mecanisme pentru coordonare și consultare cu factorii interesați privind implementarea, monitorizarea și evaluarea politicilor și strategiilor;
  + sistematizarea și simplificarea fondului activ al legislației, conform SMBR.

**Alocarea financiară** eligibilă orientativă este de **4.000.000,00 lei.**

**Documente**

[POCA - Sprijin pentru implementarea de masuri de reforma la nivelul Ministerului Economiei.zip](https://www.fonduri-structurale.ro/descarca-document/64270)

Sursa: MIPE

\*

Datele cumulative referitoare la implementarea Programului Asistență Tehnică (cut-off date 31.03.2023)

Ministerul Investițiilor și Proiectelor Europene a anunțat luni 15 mai 2023, faptul că, în conformitate cu prevederile art. 42, alin. (1) și (5) din Regulamentul (UE) nr. 1060/2021, la data de 28.04.2023, Autoritatea de Management pentru Programul Asistență Tehnică a transmis Comisiei Europene, prin intermediul SFC2021, datele cumulative referitoare la implementarea Programului de Asistență Tehnică 2021-2027, având ca dată de referință 31.03.2023, prin completarea următoarelor tabele (regăsite și în Anexa VII la Regulamentul (UE) nr. 1060/2021 – Model pentru transmiterea datelor – articolul 42):

* Tabelul 1: Informații financiare la nivel de prioritate și de program pentru FEDR, FSE+, Fondul de coeziune, FTJ și FEAMPA [articolul 42 alineatul (2) litera (a)]
* Tabelul 2: Defalcarea datelor financiare cumulative pe tip de intervenție pentru FEDR, FSE+, Fondul de coeziune și FTJ [articolul 42 alineatul (2) litera (a)]

**Documente**

[Versiunea în limba română a datelor transmise.pdf](https://www.fonduri-structurale.ro/descarca-document/64272)

[Versiunea în limba engleză a datelor transmise.pdf](https://www.fonduri-structurale.ro/descarca-document/64273)

Sursa: MIPE

\*

AFM: Noi liste cu dosare aprobate în cadrul Programelor Rabla Plus și Rabla Clasic

 Administraţia Fondului pentru Mediu a publicat noi liste cu dosare aprobate în cadrul Programelor Rabla Clasic și Rabla Plus, în urma ședinței comitetului de Avizare din 15.05.2023.

Pentru „Programul Rabla Clasic” au fost aprobate 455 dosare pentru 890 autovehicule și 24 motociclete și 1 contestație pentru 2 autovehicule.

În cadrul „Programului Rabla Plus” a fost publicată o nouă listă care conține 11 contestații aprobate pentru 28 ecotichete (25 pur electrice și 3 electrice hibride).

**Documente**

[Liste dosare aprobate Rabla Clasic.zip](https://www.fonduri-structurale.ro/descarca-document/64278)

[Listă contestații aprobate Rabla Plus.pdf](https://www.fonduri-structurale.ro/descarca-document/64280)

Sursa: AFM

\*

Departamentul pentru Românii de Pretutindeni: Rezultatele contestațiilor depuse în cadrul Sesiunii de finanțare nerambursabilă 2023

 Departamentul pentru Românii de Pretutindeni (DRP) a publicat vineri, 12 mai 2023, rezultatele contestațiilor depuse în prima etapă de evaluare a cererilor de finanțare transmise în cadrul Sesiunii de finanțare nerambursabilă 2023.

**Documente**

[DRP - Rezultate-contestatii.pdf](https://www.fonduri-structurale.ro/descarca-document/64254)

Sursa: DRP

\*

PR Vest: Centralizatorul întrebărilor și răspunsurilor pentru ghidul privind eficiența energetică în clădiri rezidențiale

 Agenția pentru Dezvoltare Regională Vest, în calitate de Autoritate de Management pentru Programul Regional Vest 2021-2027, a publicat luni, 15 mai 2023, centralizatorul răspunsurilor la observațiile și propunerile transmise în etapa de consultare publică pentru Ghidul solicitantului de finanțare, aferent Intervenției regionale 3.1.A Eficiență energetică - clădiri rezidențiale.

**Documente**

[PR Vest - Centralizator-observatii-EE-Rezidentiale.pdf](https://www.fonduri-structurale.ro/descarca-document/64255)

Sursa: www.vest.ro

\*

MAT: O nouă serie de întrebări și răspunsuri pe programele Start-Up Nation și Femeia Antreprenor

 Ministerul Antreprenoriatului și Turismului (MAT) continuă seria de clarificări cu privire la implementarea programelor Start-Up Nation și Femeia Antreprenor. În acest sens, MAT a mai publicat pe pagina oficială de facebook răspunsurile la următoarele întrebări:

* Proiectul a fost depus cu asociat unic. În cazul în care, ulterior semnării acordului de finanțare, se introduce cu 20% un nou asociat, se poate face dovada costului de antreprenoriat şi competenţe digitale pentru noul asociat unic sau trebuie să fie făcută dovada pentru asociatul unic la depunerea proiectului?

Pentru a se respecta punctajul la acest criteriu, cursul de competențe antreprenoriale poate fi făcut de oricare din cei doi asociați sau de administratorul societății.

Pentru detalii click [***aici***](https://www.facebook.com/MinisterulAntreprenoriatuluiSiTurismului/videos/637055661572773/).

* De la momentul depunerii decontului, în cât timp se vor rambursa sumele către beneficiari?

Nu putem preciza o dată certă, este în funcție de alocările bugetare existente la momentul la care se depune decontul.

Pentru detalii click [***aici.***](https://www.facebook.com/MinisterulAntreprenoriatuluiSiTurismului/videos/1231523480879111/)

* De ce există FA vs. FM în cadrul programului Femeia Antreprenor ca numere de înregistrare în platforma granturi IMM (rubrică transparență vs. ce apare pe website-ul ministerului)?

Indicativul FA reprezintă ordinea la înscriere și indicativul FM reprezintă numărul RUE sau ordinea la finanțare.

Pentru detalii click [***aici.***](https://www.facebook.com/MinisterulAntreprenoriatuluiSiTurismului/videos/537153651954762/)

* Când trebuie create cele două locuri de muncă asumate la depunerea proiectului pentru a îndeplini condiția din ghid?

Locurile de muncă asumate prin program se creează pâna la data plății ajutorului de minimis.

Pentru detalii click [***aici.***](https://www.facebook.com/MinisterulAntreprenoriatuluiSiTurismului/videos/763434671956345/)

* Dacă un proiect are componenta de dezvoltare durabilă de tipul panourilor fotovoltaice ce trebuie montate pe clădire, se poate realiza implementarea în mai multe puncte de lucru sau beneficiarul este obligat să păstreze pe toată perioada de implementare şi monitorizare echipamentele într-un singur punct de lucru?

Atât pe perioada de implementare cât și pe toată perioada de monitorizare a proiectului toate elementele de cost achiziționate în cadrul programului trebuie păstrate la un singur punct de lucru.

Pentru detalii click [***aici***](https://www.facebook.com/MinisterulAntreprenoriatuluiSiTurismului/videos/1427504871337498/).

* În cadrul programelor Start-Up Nation şi Femeia Antreprenor, pragurile minime pentru digitalizare şi energie verde trebuie menținute în continuare? Dacă da, cum putem asigura acest lucru având în vedere că trebuie să facem o procedură de achiziții în urma căreia furnizorii pot oferi prețuri mai mici decât cele supuse procedurii?

Atât în cadrul programului Start-Up Nation cât și în cadrul programului Femeia Antreprenor bugetele inițiale pentru pachetul verde cât și pentru pachetul digital trebuie menținute. În cazul în care produsul pe care v-ați dorit să îl achiziționați la acest moment s-a ieftinit vă recomandăm să solicitați furnizorului un produs cu același rol dar specificații tehnice avansate.

Pentru detalii click [***aici.***](https://www.facebook.com/MinisterulAntreprenoriatuluiSiTurismului/videos/141563575485945/)

* Termenul maxim pentru transmiterea cererii de rambursare rămâne 15.11.2023?

Termenul maxim de depunere a cererii de rambursare este de 1 an de la semnarea contractului de finanțare dar nu mai târziu de 15.11.2024.

Pentru detalii click [***aici.***](https://www.facebook.com/MinisterulAntreprenoriatuluiSiTurismului/videos/627964692570500/)

* În cazul schimbării reprezentantului legal în proiect, este aceeaşi procedură de mutare a contului din IMM RECOVER către noul reprezentant, ca cea de dinainte de depunerea proiectului?

Da, este aceeași procedură ca cea de dinainte de depunerea proiectului. Se poate face prin relocarea contului către o altă persoană care deține cont în platforma IMM RECOVER și semnătură electronică acreditată.

Pentru detalii click [***aici.***](https://www.facebook.com/MinisterulAntreprenoriatuluiSiTurismului/videos/1472506930153455/?locale=ro_RO)

* Referitor la dreptul de proprietate intelectuală, asumat prin declarație la momentul depunerii proiectului, înregistrarea unei mărci de tip LOGO/Marcă figurativă întrunește această obligație asumată?

Logo-ul sau marca figurativă poate fi înregistrată sub forma unui certificat de înregistrare a mărcii, dovadă suficientă în cadrul programului Femeia Antreprenor.

Pentru detalii click [***aici.***](https://www.facebook.com/MinisterulAntreprenoriatuluiSiTurismului/videos/571697164951158/?locale=ro_RO)

Răspunsurile sunt oferite de către doamna Camelia Taină, director general al Direcției Generale Antreprenoriat și Programe de Finanțare.

Sursa: Facebook MAT

\*

MIPE: Închiderea proiectelor perioadei 2014-2020, modificarea PNRR și introducerea capitolului REPowerEU, subiecte ce vor fi discutate în vizită de lucru de la Bruxelles

O delegație a Ministerului Investițiilor și Proiectelor Europene, condusă de ministrul Marcel Boloș, efectuează în perioada **15-18 mai o vizită de lucru la Bruxelles și Luxemburg,** în cadrul căreia au loc întrevederi cu înalți reprezentanți ai Comisiei Europene.

**Scopul deplasării**este consultarea experților Executivului European în vederea atingerii potențialului maxim pentru oportunitățile de investiții pe care România le are prin Planul Național de Redresare și Reziliență, avansarea discuțiilor pentru modificarea PNRR și a discuțiilor necesare pentru închiderea Programelor aferente Politicii de Coeziune 2014-2020 fără să fie periclitate investițiile strategice naționale.

Pe durata vizitei, ministrul Marcel Boloș are întrevederi cu comisarul pentru politică regională Elisa Ferreira, Celine Gauer, DG Task force Recovery, precum și cu reprezentanții Băncii Mondiale și ai Băncii Europene de Investiții.

**Închiderea proiectelor perioadei 2014-2020**

Reprezentanții MIPE și cei ai CE vor discuta despre modalitatea prin care se va asigura continuitatea și predictibilitatea implementării proiectelor cu finanțare europeană în următoarea perioadă de programare și instituirea prevederilor care să asigure continuitatea finanțării.

Reamintim că Ministerul Investițiilor și Proiectelor Europene a publicat în consultare  ***un proiect de Ordonanță de urgență privind stabilirea cadrului general pentru închiderea programelor operaționale finanțate în perioada de programare 2014-2020***. Proiectul reglementează și modalitățile prin care proiectele nefinalizate în acest exercițiu financiar pot fi continuate din fondurile alocate pentru perioada de programare 2021-2027.

Proiectul a venit la solicitarea autorităților publice locale, pentru asigurarea unui cadru de predictibilitate pentru acțiunile și proiectele aflate în implementare din fonduri europene, prin intermediul programelor operaționale 2014-2020.

**Compensarea facturilor la energie**

Potrivit comunicatului oficial, se va discuta despre posibilitatea rambursării cheltuielilor plătite prin Ministerul Energiei, de la bugetul de stat, prin Fondul de tranziție energetică, către furnizorii de energie electrică și gaze naturale în numele IMM-urilor, în baza schemei de plafonare a prețurilor stabilită de Guvern prin OUG 27/2022.

Astfel, prin rambursarea sumelor deja plătite de la bugetul de stat, din fonduri europene, ar crește capacitatea României de a asigura în continuare sumele necesare acoperirii costurilor suplimentare, realizate la nivelul întreprinderilor.

**Modificarea PNRR**

Guvernul a mandatat MIPE să efectueze propuneri către reprezentanții Comisiei Europene pentru a identifica cea mai bună opțiune. În acest sens, cele două părți sunt într-un dialog constructiv permanent, iar o propunere finală avansată de România ar urma să vină inclusiv în baza discuțiilor ce au loc la Bruxelles.

Modificarea Planului în conformitate cu circumstanțele și nevoile actuale urmează să cuprindă trei componente distincte:

* **Diminuarea alocării în urma creșterii economice**

Întrucât a reușit redresarea economiei și creștere în 2021 față de 2020, Guvernul este în situația de a propune diminuarea alocării cu 2,1 miliarde euro. Conform comunicatului oficial, nu se pierde din suma pe care trebuie să o primim din PNRR pentru că nu s-au îndeplinit reforme sau nu s-au realizat investiții.

În acest sens, pentru 21 de state membre ale UE, din perspectiva creșterii economice reale, Comisia Europeană a redus alocările aferente statelor membre, rezultând scăderi de până la 23,4% din valoarea granturilor aferente PNRR-ului inițial, cum este cazul Belgiei. În iunie 2022, pe fondul creșterii economice reale mai ridicate, în raport cu cea estimată, valoarea actualizată în conformitate cu regulamentul european, publicată de către CE pentru România a fost diminuată cu 2,1 miliarde euro, respectiv o scădere de 14,87%. De la o valoarea inițială a componentei de grant de 14,2 miliarde de euro, s-a ajuns la o valoare actualizată de 12,1 miliarde de euro.

Așadar, este o măsură ce se aplică tuturor statelor membre, dat fiind că mecanismul de Redresare și Reziliență a fost conceput pentru a spriji pentru investiții și reforme esențiale pentru a trece cu bine peste toate tipurile de provocări generate de criza COVID-19. MIPE, în baza mandatului primit, urmează să definitiveze o listă cu propunerile.

* **Introducerea capitolului REPowerEU**

REPowerEU aduce României o finanțare nouă de 1.440.391.220 euro (din care 1.397.228.597 Euro alocare RePowerEU și 43.162.623 Euro rezerva de ajustare la BREXIT) pentru investiții strategice în domeniul cheie al siguranței energetice, care să permită crearea unor ecosisteme de producție și stocare a energiei curate (hidroenergie, fotovoltaice).

MIPE va propune un pachet de reforme și investiții pentru a consolida reziliența sistemului energetic național cu impact pozitiv în sprijinirea accelerării tranziției Europei la o energie curată.

* **Modificări în baza circumstanțelor obiective**

Ministerul Investițiilor și Proiectelor Europene (MIPE) a solicitat coordonatorilor de reforme și investiții (CRI) să identifice în cadrul componentelor gestionate măsurile, respectiv jaloane și ținte care nu mai pot fi îndeplinite ca urmare a unor circumstanțe obiective și să furnizeze, după caz, justificările necesare.

Astfel, din analiza răspunsurilor primite, ajustarea planului din perspectiva circumstanțelor obiective va urmări următoarele direcții:

1. Modificări de substanță a unor măsuri incluse în PNRR;
2. Diminuarea indicatorilor cantitativi aferenți țintelor și jaloanelor cu menținerea alocării financiare pentru investiție, în urma creșterii prețurilor și/sau întreruperii lanțurilor de aprovizionare;
3. Modificarea termenelor de realizare a țintelor și jaloanelor ca urmare a întârzierilor înregistrate în termenele de livrare sau în procesul desfășurării licitațiilor (ex: contestații).

Printre solicitările transmise s-au evidențiat o serie de modificări de substanță ale măsurilor incluse în plan cu impact direct asupra descrierii din CID, precum și asupra mecanismului de implementare, precum înlocuirea liniei de Metrou 4 cu linia de Metrou 6, înlocuirea descrierii din CID prin eliminarea procentului de 9,4% din PIB și înlocuirea cu includerea unei reguli de indexare care să fie în conformitate cu obiectivele de stabilitate financiară a cheltuielilor cu pensiile, ca procent din PIB și modificarea indicatorilor cantitativi aferenți țintelor, precum și posibilitatea solicitării de fonduri suplimentare pentru a acoperi necesarul de finanțare ca urmare a creșterii prețurilor.

**Salvarea proiectelor de investiții de peste 10 miliarde de euro, subiectul abordat în ziua I**

Ministrul Marcel Boloș a anunțat ieri, 15 mai 2023, faptul că a agreat cu Comisia Europeană **cadrul pentru continuarea proiectelor în programele cu finanțare din fonduri europene 2021-2027, iar în scurt timp va ajunge în Guvernul României un OUG în acest sens.**

*„Practic, ne asigurăm că nu se vor bloca proiectele de infrastructură de transport (cum ar fi Sibiu-Pitești), infrastructură de apă-canalizare, infrastructură locală și județeană de transport, proiectele de investiții în domeniul mobilității urbane, dar și proiectele din domeniul investițiilor în sănătate și infrastructura educațională.”, a declarat acesta.*

De asemenea, Marcel Boloș a menționat faptul că se vor realiza o serie de modificări la programele 2021-2027.

*„Beneficiarii publici vor avea asigurat, prin grija noastră, cadrul de programare necesar, lucru care o să fie operaționalizat printr-o serie de modificări ale programelor 2021-2027.”, a adăugat ministrul.*

Totodată, ministrul a menționat faptul că **nu se vor întrerupe fluxurile financiare și decontările aferente proiectelor acestora pe parcursul tranziție de la o perioadă de programare la alta.**

Sursa: MIPE & Facebook Marcel Boloș

\*

Sistemul informatic MySMIS2021 este oficial disponibil!

 Ministerul Investițiilor și Proiectelor Europene a anunțat astăzi, 16 mai 2023, lansarea primelor module ale sistemului informatic MySMIS2021/SMIS2021+, sistemul unic de management al informației privind fondurile externe nerambursabile aferente perioadei de programare 2021-2027 prin care se vor atrage cele 46 miliarde euro din Politica de Coeziune 2021-2027. Acesta este disponibil [***aici***](https://auth.mysmis2021.gov.ro/realms/mysmis2021/protocol/openid-connect/auth?response_type=code&client_id=mysmis2021&scope=openid&state=bySz7FCQ6T41pQNBTjF78g3s0bX2nGul-J-46ffcFR4%3D&redirect_uri=https://mysmis2021.gov.ro/login/oauth2/code/sso&nonce=4AmMjNf7AbXJEpRwAp3lnqh-RNIU6Acx6bKFyvbh-j0).

Platforma este dezvoltată de către Serviciul de Telecomunicații Speciale, în conformitate cu reglementările Comisiei Europene și cerințele de transparentizare și acces facil al beneficiarilor la fondurile externe nerambursabile, stabilite în cadrul Sistemului de management și control.

„România este acum într-un moment foarte important, având un buget de investiţii care este aproape dublu faţă de ceea ce înseamnă perioada de programare precedentă, dar şi faţă de Planul Naţional de Redresare şi Rezilienţă. În acest sens, finalizarea sistemului informatic MySMIS2021/SMIS2021+ care stă la baza gestionării fiecărui cent din banii europeni de care dispunem era vitală pentru viitorul investițiilor strategice naționale. Am promis că pe 16 mai lansăm platforma. Ei bine, astăzi găsiți pe site-ul ministerului noul sistem informatic, construit în conformitate cu regulile de transparentizare și acces facil la fonduri. Îmbunătățirea funcționalităților platformei față de cea veche, prin automatizarea anumitor acțiuni în diversele etape din ciclul de viață al programului/proiectelor, va însemna pentru cei care accesează bani europeni eficientizarea și accelerarea procesului de implementare a proiectelor. Mulțumesc pe această cale tuturor partenerilor implicați, în special Serviciului de Telecomunicații Speciale, fără de care viitorul banilor europeni ar fi fost în pericol”, a transmis ministrul Marcel Boloș.

Potrivit comunicatului oficial, procesul de dezvoltare s-a axat inclusiv pe respectarea legislației în vigoare și răspunderea la nevoile de îmbunătățire și optimizare a utilizatorilor sistemului informatic MySMIS2014/SMIS2014+ . În acest sens, arhitectura sistemul informatic MySMIS2021/SMIS2021+ reflectă toate etapele ciclului de viață al unui proiect.

**Cum se utilizează platforma MySMIS2021/SMIS2021+**

Aplicația MySMIS2021 acoperă toate etapele ciclului de viață al unui proiect – definirea apelului, elaborarea și depunerea proiectului (cererii de finanțare), evaluarea, contractarea, achizițiile, implementarea și monitorizarea, prin module dedicate. Între modulele aplicației există o interdependență, astfel încât informațiile pot fi, pe de o parte, asociate codului unic al proiectului, și pe de altă parte, agregate la diferite niveluri ale programului operațional.

Ministerul Investițiilor și Proiectelor Europene a lansat astăzi ***platforma pentru etapa de preînscriere***, pentru ca beneficiarii să aibă posibilitatea să creeze contul unic și să introducă documentele preliminare necesare procesului de accesare a fondurilor europene. De asemenea, beneficiarii au acces la un ***sistem de Helpdesk***, pentru a putea răspunde în cel mai scurt timp celor interesați de finanțările europene.

Ulterior, ***în cursul lunii iunie se va lansa modulul „Cereri de finanțare”***, care asigură introducerea de către beneficiari a informațiilor necesare pentru completarea cererii. Modulul este utilizat pentru introducerea de informații structurate și atașarea de documente justificative în secțiuni definite în vederea elaborării și transmiterii cererii de finanțare.

Pentru atingerea obiectivelor, în cadrul aplicațiilor MySMIS2021 (interfețele Back Office și Front Office), s-a introdus declarația unică în vederea simplificării procesului de evaluare, prin asumarea solicitantului că a respectat toate cerinţele pentru depunerea cererii de finanţare şi îndeplineşte condiţiile de eligibilitate prevăzute în Ghidul solicitantului, urmând ca solicitantul să prezinte toate documentele justificative în situaţia în care proiectul este admis la contractare pentru a face dovada îndeplinirii condiţiilor de eligibilitate.

**Ce aduce nou sistemul informatic MySMIS2021/SMIS2021+**

Sistemul informatic MySMIS2021/SMIS2021+ asigură o utilizare facilă, transparentă, nediscriminatorie și simplificată la fondurile europene, având ca obiective principale:

* reducerea birocrației pentru beneficiari;
* reducerea duratei proceselor de evaluare, selecţie şi contractare, pentru respectarea termenelor şi condiţiilor prevăzute de reglementările legale aplicabile în domeniu;
* eficientizarea procesului de implementare şi monitorizare a proiectelor  de către autoritățile responsabile.

În vederea creșterii calității serviciilor publice, sistemul informatic MySMIS2021/SMIS2021+ facilitează schimbul de date cu sisteme informatice ale altor autorități, în baza principiului interoperabilității.

S-a pus accent pe corelarea informațiilor și preluarea automată a acestora în diverse secțiuni ale aplicației, pentru a reduce timpul necesar completării informațiilor de către utilizatori, precum și simplificarea procesului, prin comasarea sau eliminarea mai multor interfețe care existau în vechiul sistem informatic MySMIS2014.

De asemenea, la nivelul MySMIS2021 s-a optimizat modalitatea de construire și modificare a bugetului proiectului, iar informațiile introduse se corelează automat cu alte secțiuni, în funcție de tipul bugetului, după caz.

Mai mult, față de sistemul informatic MySMIS2014, în cadrul noului sistem s-a îmbunătățit sistemul de notificări. Prin noul sistem de notificări, s-a introdus și posibilitatea de constrângere pentru respectarea unor termene de răspuns, funcționalitate nouă, în proces de analiză.

MIPE a reamintit că pentru dezvoltarea și funcționarea sistemului unic de management al informației privind fondurile externe nerambursabile aferente perioadei de programare 2021-2027, cadrul instituțional a fost adoptat de Guvern prin OUG nr. 172/2022. Actul normativ prevede că Serviciul de Telecomunicații Speciale va asigura dezvoltarea aplicațiilor, administrarea tehnică a acestora și a sistemului informatic MySMIS2021/ SMIS2021+, în timp ce MIPE va asigura administrarea operațională.

**Documente**

[Manual\_de\_utilizare\_MySMIS2021-Autentificare-FO\_01.pdf](https://www.fonduri-structurale.ro/descarca-document/64274)

Sursa: MIPE

\*

MDLPA: Cereri de finanțare de aproape 4,5 miliarde de lei, depuse în cadrul celui de-al doilea apel de proiecte prin Programul „Anghel Saligny”

 Ministerul Dezvoltării, Lucrărilor Publice și Administrației a anunțat vineri, 12 mai 2023, faptul că în cadrul celui de-al doilea apel de proiecte prin Programul „Anghel Saligny” au fost depuse ***375 de cereri***, de către 310 unități administrativ-teritoriale.

Această rundă a fost deschisă exclusiv pentru județele Bistrița-Năsăud, Brăila, Constanța, Dolj, Galați, Harghita, Hunedoara, Ialomița, Mehedinți și Vrancea, pentru care, în urma repartizării tuturor sumelor pentru finanțarea obiectivelor de investiții care se încadrează în Program, ***au mai rămas fonduri disponibile***.

Suma totală a cererilor de finanțare este de 4.483.782.728,39 de lei, în condițiile în care bugetul alocat acestui apel de proiecte a fost de 1.236.793.353,89 lei.

„Accesul la apă și canalizare este un serviciu de bază, nu un lux, iar faptul că au fost depuse cereri de finanțare pentru o sumă aproape de patru ori mai mare față de cea alocată arată că este nevoie de acest instrument de finanțare.”, a declarat ministrul Cseke Attila.

Potrivit comunicatului oficial, ***cele mai multe proiecte au fost depuse de 132 de localități din județele Galați, Dolj și Mehedinți***, pentru 155 de proiecte care vizează lucrări la sistemele de apă și canalizare.

Autoritățile locale din cele 10 județe au avut la dispoziție, timp de 30 de zile, începând din 10 aprilie, platforma digitală [***investiții MDLPA***](https://investitii-accounts.mdlpa.ro/auth/realms/ministerul-dezvoltarii/protocol/openid-connect/auth?protocol=oauth2&response_type=code&accessType=online&client_id=investitii&redirect_uri=https%3A%2F%2Finvestitii.mdlpa.ro%2F&scope=openid%20profile%20email&code_challenge_method=S256&code_challenge=zYKkYFphnbAzhR7Sp71EBXCPYPcP53TiFRNmwp3iSVw&state=uLrXdZCt1w), special creată pentru depunerea cererilor de finanțare.

„27% dintre unitățile administrativ-teritoriale din România nu au acces la o rețea de apă, iar 57% nu beneficiază de canalizare, din acest motiv este nevoie de Programul de investiții „Anghel Saligny”, a menționat ministrul.

Sursa: MDLPA

Calendarul actualizat al lansarilor de apeluri de proiecte în cadrul programului Asistență Tehnică 2021-2027

 Autoritatea de Management pentru Programul Asistență Tehnică a publica calendarul apelurilor de proiecte pentru anul 2023, actualizat în luna mai.

**Documente**

[Programul Asistență Tehnică 2021-2027 – Calendarul apelurilor de proiecte în anul 2023, actualizare mai 2023.xlsx](https://www.fonduri-structurale.ro/descarca-document/64248)

Sursa: MIPE

🏵🏵🏵

Consultări publice

Programul Asistență Tehnică: Ghidurile aferente priorităților 1 și 2, lansate în consultare publică

 Autoritatea de Management pentru Programul Asistență Tehnică a lansat joi, 18 mai 2023, în consultare publică ghidurile aferente priorităților 1 și 2 din cadrul Programului Asistenţă Tehnică 2021-2027:

***Prioritatea 1 - Asigurarea funcționării sistemului de coordonare şi control al fondurilor FEDR, FC,FSE+, FTJ şi gestionarea programelor***

**Solicitanți eligibili:**

* Ministerul Investițiilor și Proiectelor Europene, Autoritatea de Certificare și Plată, Autoritatea de Audit;
* AM/OI pentru POS, PODD, POCIDIF, POAT 2021-2027;
* AM POAT 2014-2020, AM POIM, AM/OI POC, AM POR și AM POCA (pentru închiderea POR 2014-2020 și POCA).

**Buget alocat**: 573.236.366 euro

Prin intermediul acestei priorități se acordă sprijin pentru gestionarea și implementarea eficientă a fondurilor UE prin:

* **asigurarea performanței în coordonarea, gestionarea și controlul fondurilor prin asigurarea motivării personalului**, ceea ce presupune acordarea de sprijin pentru activitatea de management a resurselor umane la nivelul sistemului, prin rambursarea costurilor salariale ale personalului care să conducă la optimizarea managementului, îmbunătățirea performanței individuale, motivarea personalului în vederea dobândirii de noi cunoștințe, inclusiv responsabilizarea acestuia.
* **sprijin logistic pentru coordonarea, gestionarea și controlul fondurilor**: se va asigura sprijinul logistic necesar desfășurării activităților aferente pregătirii și gestionării perioadei de programare 2021-2027, finalizării implementării și închiderii perioadei de programare 2014–2020, inclusiv 2007-2013 pentru POS Mediu și POS CCE, precum şi a celor care vizează pregătirea perioadei de programare post-2027. Acest tip de sprijin este necesar pentru derularea în bune condiții a activității, prin asigurarea cheltuielilor de funcționare, respectiv: materiale consumabile, active fixe și obiecte de inventar, necesare pentru desfășurarea activității, de tipul furniturilor de birou, mobilier și alte tipuri de active fixe și obiecte de inventar, servicii de telefonie mobilă și fixă, abonament internet, cablu TV, curierat, combustibil, asigurări de tip RCA, ITP, RAR, CASCO etc., taxe, întreținere și reparații aferente autoturismelor, semnături electronice, software contabil, software legislativ, software eșantionare, chirie/achiziție/rată leasing sediu, achiziționare și întreținere echipamente aferente securității sediului, utilități, mentenanță (materiale și servicii de întreținere a sediului), piese de schimb, revizii și mentenanță echipamente TIC, servicii stocare în cloud, actualizare bază de date legislativă, arhivare și depozitare, cheltuieli de protocol, achiziționare publicații de specialitate, precum și orice alt tip de cheltuieli necesar funcționării structurilor la standarde europene.

Tip apel de proiecte: cu depunere continuă, proiectele putând fi depuse spre finanțare începând cu data lansării/deschiderii apelului de proiecte. **Apelul de proiecte se deschide** în MySMIS2014 **în termen de 3 zile după publicarea Ghidului Solicitantului aprobat** **și se va închide la data de 31 decembrie 2023, ora 23:59.**

***Prioritatea 2 - Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ***

**Solicitanți eligibili:**

* autoritățile de management pentru POAT, POS, PODD și POCIDIF și organismele intermediare pentru POS, PODD și POCIDIF ;
* instituțiile implicate în coordonarea, gestionarea și controlul Fondurilor UE 2014-2020, respectiv, 2021-2027 (FEDR, FSE+, FC, FTJ – în cazul FTJ numai din perspectiva elementelor orizontale ale sistemului de management și control);
* instituțiile care asigură finalizarea implementării şi închiderea PO 2014-2020: POIM– mediu și energie și POC, POAT, POR și POCA;
* instituțiile care asigură închiderea PO 2007-2013: POS CCE și POS Mediu;
* instituțiile implicate în procesul de pregătire a perioadei de programare post-2027;
* instituții care sprijină sistemul de coordonare, gestionare și control al fondurilor UE 2021-2027 și 2014-2020.

**Buget alocat**: 271.621.771 euro

**Acțiuni sprijinite** în cadrul apelului:

* Sprijin în coordonarea, gestionarea și controlul fondurilor;
* Informare şi comunicare;
* Sprijin pentru întărirea parteneriatului;
* Sprijin pentru întărirea capacității de evaluare și realizarea evaluărilor AP și PO;
* Sprijin SMIS și asigurare echipamente TIC;
* Pregătirea perioadei post-2027;
* Instruire;
* Măsurile pentru consolidarea capacității administrative.

Tip apel de proiecte: cu depunere continuă, proiectele putând fi depuse spre finanțare începând cu data lansării/deschiderii apelului de proiecte. **Apelul de proiecte se deschide** în MySMIS2021 **în termen de 3 zile după publicarea Ghidului solicitantului aprobat și se va închide la data de 31 decembrie 2027, ora 23:59.**

Perioada propusă pentru **consultare publică**, conform prevederilor OUG 23/2023, este de **15 zile lucrătoare** de la data publicării.

Eventualele observații/recomandări cu privire la documentele supuse consultării publice pot fi transmise la adresa de e-mail: secretariat.dgatpe@mfe.gov.ro.

**Documente**

[Prioritatea 1 - Asigurarea funcționării sistemului de coordonare şi control al fondurilor FEDR, FC,FSE+, FTJ şi gestionarea programelor.zip](https://www.fonduri-structurale.ro/descarca-document/64302)

[Prioritatea 2 - Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ.zip](https://www.fonduri-structurale.ro/descarca-document/64303)

Sursa: MIPE

\*

PR Vest: Ghidul destinat microîntreprinderilor din domeniul serviciilor, relansat în consultare publică

 Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest 2021-2027 a relansat astăzi, 18 mai 2023, în consultare publică varianta Draft 2 a Ghidului solicitantului de finanțare aferent Intervenției regionale 1.3.A - Sprijin pentru microîntreprinderi, apelul de proiecte nr. PRV/1.3.A/2,  destinat microîntreprinderilor care desfășoară activități în domeniul serviciilor.

Ghidul solicitantului de finanțare lansat inițial în consultare publică în perioada 14.02.2023 - 17.03.2023, a fost consolidat și readaptat ca urmare a analizării observațiilor primite în perioada de consultare publică, precum și a emiterii Ordonanței de urgență nr. 23/2023 privind privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027.

Ghidul a fost actualizat și republicat în conformitate cu structura aprobată prin Ordinul Ministrului investiţiilor şi proiectelor europene Nr. 1777/2023 din 3 mai 2023, prin care a fost aprobată și structura cadru pentru: Cererea de finanţare, Declaraţia unică, Bugetul proiectului, Raportul de progres și Raportul de vizită.

Apelul de proiecte este adresat **microîntreprinderilor cu sediul social în Regiunea Vest și locația de implementare a proiectului în mediul urban inclusiv localitățile componente și satele aparținătoare municipiilor și orașelor din Regiunea Vest sau în stațiunile turistice atestate din mediul urban sau rural din Regiunea Vest.**

**Alocarea** regională pentru prezentul apel de proiecte este de **10 milioane euro**.

Microîntreprinderile pot accesa finanțare nerambursabilă de până la 120.000 euro, cu încadrarea în limita plafonului de minimis de care poate beneficia o întreprindere unică, pentru următoarele **tipuri de activități eligibile**:

* Dotare cu active corporale, inclusiv instalații/echipamente specifice în scopul obținerii unei economii de energie și active necorporale exclusiv legate de funcționarea mijloacelor fixe care se achiziționează;
* Activități pentru extinderea piețelor de vânzare, a gamei de produse și servicii oferite, precum și participarea la principalele canale și platforme de internaționalizare, inclusiv activități de marketing generate de codul CAEN finanțat;
* Activități din domeniul economiei circulare sau activități de dezvoltare de noi lanțuri de aprovizionare ecologice;
* Construirea/extinderea de infrastructuri multifuncționale de agrement și fitness, pentru educație fizică și sport, inclusiv infrastructuri de tratament balnear, exclusiv în stațiunile turistice atestate și exclusiv pentru investițiile aferente codurilor CAEN cuprinse în cadrul punctului B al Anexei 19\_Domenii de activitate eligibile la Ghidul solicitantului de finanțare.

Pentru acest apel de proiecte, **contribuția solicitantului**la finanțarea investiției **diferă în funcție de județul** **în care se implementează proiectul**. Astfel, în cazul proiectelor implementate în **județul Timiș**, contribuția microîntreprinderilor este de **min. 24%** din valoarea totală eligibilă a investiției, de **min. 17%** în cazul proiectelor implementate în **județul Arad** și de **min. 10%**în cazul proiectelor implementate în **județele Hunedoara și Caraș-Severin**.

**Perioada de consultare publică**este de 10 zile lucrătoare, din 18.05.2023 și până în data de **06.06.2023 (ora 12:00).**

Observațiile și propunerile justificate pot fi trimise la adresa de e-mail: consultare@adrvest.ro.

**Documente**

[PR Vest - Ghid Microintreprinderi SERVICII\_mai 2023.zip](https://www.fonduri-structurale.ro/descarca-document/64290)

Sursa: ADR Vest

\*

OUG privind implementarea proiectelor de infrastructură publică de sănătate cu finanțare din fonduri nerambursabile și din împrumuturi, în consultare publică

 Ministerul Investițiilor și Proiectelor Europene a lansat luni, 15 mai 2023, în consultare publică OUG privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu Instituțiile Financiare Internaționale.

Potrivit notei de fundamentare, prezenta ordonanță de urgență reglementează măsurile necesare implementării proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu Instituțiile Financiare Internaționale, prin stabilirea unui cadrul necesar pentru metodologia și criteriile de selecție pentru proiectele de investiții publice pentru care urmează a se încheia contracte de finanțare în conformitate cu regulile de finanțare stabilite prin Ghidurile Solicitantului de către Autoritatea de Management pentru Programul Operațional Sănătate.

Propunerile și observațiile referitoare la proiectul de act normativ supus dezbaterii pot fi transmise la adresa de e-mail cabinet.ps@mfe.gov.ro, în conformitate cu dispoziţiile art. 7 din Legea nr. 52/2003 privind transparenţa decizională în administraţia publică.

**Documente**

[OUG infrastructura sanatate.zip](https://www.fonduri-structurale.ro/descarca-document/64271)

Sursa: MIPE

\*

Programul Sănătate: Ghidurile solicitantului pentru deschiderea a 2 apeluri în valoare de 2 miliarde euro pentru finanțarea infrastructurii de sănătate, lansate în consultare publică

 Ministerul Investițiilor și Proiectelor Europene, prin Autoritatea de Management pentru Programul Sănătate, a lansat ieri, 16 mai 2023, în consultare publică următoarele ghiduri:

***Investiții în infrastructuri spitalicești noi: spitale județene, spitale județene de urgență, spitale monospecialitate***

Apelul este dedicat exclusiv entităților publice, **solicitanți eligibili** fiind:

* Unități administrativ-teritoriale (UAT), definite conform Ordonanței de urgenţă a Guvernului nr. 57/2019 privind Codul administrativ, cu modificările și completările ulterioare, care au în coordonare /subordonarea /autoritate unități spitalicești sau dețin în administrare infrastructuri spitalicești menționate la b) și c);
* Spitale județene/județene de urgență, inclusiv clinice județene de urgență/ clinice de urgență;
* Spitale monospecialitate, inclusiv institute monospecialitate care desfășoară activitate medicală spitalicească și prespitalicească aflate în coordonarea/ autoritatea/ subordonarea Ministerului Sănătății, inclusiv autorităților și instituțiilor publice centrale din sfera apărării şi ordinii publice și siguranței naționale, respectiv Academiei Române. Nu vor fi eligibile următoarele categorii de unități sanitare publice cu paturi: spitale psihiatrie, recuperare reabilitare, TBC, paliație.
* Parteneriate între autoritățile și instituțiile publice locale și/ sau centrale și unitățile sanitare publice.

**Alocarea financiară** a apelului de proiecte este de **1.550.000.0000 euro**din care:

* 1.500.000.000 euro aferenți regiunilor mai puțin dezvoltate (Centru; Sud Muntenia; Sud Vest Oltenia; Sud Est; Nord Est; Nord Vest și Vest);
* 50.000.000 aferenți regiunii mai dezvoltate (București-Ilfov).

Tipurile de **activități eligibile** care vor fi finanțate în contextul apelului de proiecte sunt cele care vizează investiții de tip**extindere (inclusiv lucrări de conectare la clădiri existente)/construcție nouă** și **dotare cu echipamente medicale (inclusiv digitalizare)**în infrastructura spitalelor județene/județene de urgență, spitalelor monospecialitate.

**Propunerile și observațiile** pot fi transmise pe adresa de email **consultare.judetene.mono@mfe.gov.ro** până la data de **09.06.2023.**

***Investiții în infrastructura publică a spitalelor orășenești și municipale***

Apelul este dedicat exclusiv entităților publice, **solicitanți eligibili** fiind:

* Unități administrativ-teritoriale (UAT), definite conform Ordonanței de urgență a Guvernului nr. 57/2019 privind Codul administrativ, cu modificările și completările ulterioare, care au în coordonare /subordonare/ autoritate unități spitalicești sau dețin în administrare infrastructuri spitalicești de tipul spitale municipale și orășenești, inclusiv spitale municipale de urgență;
* Spitale publice mici, municipale și orășenești, inclusiv spitale municipale de urgență;
* Parteneriate între autoritățile și instituțiile publice locale și/ sau centrale și unitățile sanitare publice.

**Alocarea totală**pentru apelul de proiecte este de **425.000.000 euro**. Apelul este dedicat **regiunilor mai puțin dezvoltate**.

Tipurile de **activități eligibile** care vor fi finanțate în contextul apelului de proiecte vizează investiții de tip **extindere (inclusiv lucrări de conectare la clădiri existente)/ construcție nouă/ modernizare/ reabilitare și dotare**în infrastructura publică a spitalelor orășenești și municipale.

**Propunerile și observațiile** pot fi transmise pe adresa de email **consultare.orasenesti.municipale@mfe.gov.ro** până la data de **09.06.2023.**

**Documente**

[PS - spitale județene, județene de urgență și monospecialitate.zip](https://www.fonduri-structurale.ro/descarca-document/64275)

[PS - spitale orasenesti și municipale.zip](https://www.fonduri-structurale.ro/descarca-document/64276)

Sursa: MIPE

\*

PR Vest: Ghidurile pentru microîntreprinderi, mobilitate urbană sustenabilă și drumuri județene, relansate în consultare publică

Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest 2021-2027 a relansat în consultare publică noi variante pentru următoarele ghiduri:

* **Ghidului solicitantului aferent Intervenției regionale 1.3.A - Sprijin pentru microîntreprinderi – apelul 1, producție**

Ghidul solicitantului de finanțare, lansat inițial în consultare publică în perioada 29.12.2022 - 29.01.2023, a fost consolidat și readaptat ca urmare a analizării observațiilor primite în perioada de consultare publică, precum și a emiterii Ordonanței de urgență nr. 23/2023 privind privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027.

Ghidul a fost actualizat și republicat conform Ordinului Ministrului investiţiilor şi proiectelor europene Nr. 1777/2023 din 3 mai 2023, prin care a fost aprobată și structura cadru pentru: Cererea de finanţare, Declaraţia unică, Bugetul proiectului, Raportul de progres și Raportul de vizită.

Apelul de proiecte este adresat ***microîntreprinderilor cu sediul social în Regiunea Vest și locația de implementare a proiectului în mediul urban inclusiv localitățile componente și satele aparținătoare municipiilor și orașelor din Regiunea Vest sau în stațiunile turistice atestate din mediul urban sau rural din Regiunea Vest.***

***Alocarea*** este de ***26,33 milioane euro.***

Microîntreprinderile pot accesa ***finanțare nerambursabilă de până la 200.000 euro***, cu încadrarea în limita plafonului de minimis de care poate beneficia o întreprindere unică, pentru următoarele ***tipuri de activități eligibile:***

* Investiții în spații de producție de tip construcție industrială;
* Dotare cu active corporale (ex. echipamente tehnologice, utilaje, instalații de lucru, mobilier) și active necorporale;
* Activități pentru extinderea piețelor de vânzare, a gamei de produse și servicii oferite, precum și participarea la principalele canale și platforme de internaționalizare, inclusiv dezvoltarea de activități de marketing generate de codul CAEN finanțat;
* Activități care respectă principiul economiei circulare sau activități de dezvoltare de noi lanțuri de aprovizionare ecologice.

Pentru acest apel de proiecte, ***contribuția solicitantului la finanțarea investiției diferă în funcție de județul în care se implementează proiectul***. Astfel, în cazul proiectelor implementate ***în județul Timiș, contribuția microîntreprinderilor este de minimum 24%*** din valoarea totală eligibilă a investiției, de **minimum 17% în cazul celor implementate în județul Arad** și de ***minimum 10% în cazul proiectelor implementate în județele Hunedoara și Caraș-Severin.***

* **Ghidul solicitantului aferent Intervenției regionale 4.1 - Mobilitate urbană sustenabilă**

Ghidul solicitantului de finanțare, lansat inițial în consultare publică în perioada 20.01.2023 – 20.02.2023, a fost consolidat și readaptat ca urmare a analizării observațiilor primite în perioada de consultare publică, precum și a emiterii Ordonanței de urgență 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027.

Ghidul a fost actualizat și republicat conform Ordinului Ministrului investiţiilor şi proiectelor europene Nr. 1777/2023 din 3 mai 2023, prin care a fost aprobată și structura cadru pentru: Cererea de finanţare, Declaraţia unică, Bugetul proiectului, Raportul de progres și Raportul de vizită.

***Apelul de proiecte se adresează:***

* Unităților administrativ-teritoriale (UAT) municipii reședință de județ, municipii și orașe din cadrul Regiunii Vest, inclusiv cele aferente ITI Valea Jiului;
* Parteneriatelor între UAT municipii reședință de județ, municipii sau orașe din cadrul Regiunii Vest, obligatoriu în calitate de lider de parteneriat, și UAT Județ/e, UAT Comună/e, în calitate de membri, din zona definită în cadrul Strategiei Integrată de Dezvoltare Urbană și tratată în Planul de Mobilitate Urbană Durabilă;
* Parteneriate între un UAT municipiu sau oraș din cadrul ITI Valea Jiului, obligatoriu în calitate de lider de parteneriat și UAT județ, alte UAT-uri municipii și/sau orașe din ITI Valea Jiului, UAT comună/e, în calitate de membri, din zona de intervenție definită în cadrul Strategiei pentru Dezvoltare economică, socială și de mediu a Văii Jiului și tratată în Planul de Mobilitate Urbană Durabilă al ITI Valea Jiului.

***Alocarea*** este de ***152,65 milioane euro*.**

Prin acest apel de proiecte se finanțează următoarele ***tipologii de activități:***

* Achiziția de mijloace de transport în comun: tramvaie, troleibuze, autobuze și microbuze de tipul ,,zero emisii” pentru transport urban curat, inclusiv dezvoltarea infrastructurii de combustibili alternativi/stații de încărcare pentru acestea;
* Investiții privind sistemele de transport public local de călători și sistemele pentru transport alternativ nemotorizat: linii de tramvai și troleibuz, infrastructură pentru transportul nemotorizat, sisteme de bike-sharing, achiziții de biciclete sau alte mijloace de transport nemotorizate/ecologice;
* Investiții destinate reducerii emisiilor de CO2 în zona urbană, integrate în cadrul celor menționate mai sus: sisteme inteligente de transport, e-ticketing, management de trafic, management al flotei, care se adresează/sunt dedicate gestiunii călătorilor și managementului transportului public, achiziționarea de echipamente, utilaje, instalații necesare pentru exploatarea și întreținerea infrastructurii de transport public și a flotei mijloacelor de transport public, soluții de organizare a traficului, stații de transport public etc.

Pentru acest apel de proiecte, ***procentul contribuției proprii a solicitantului la finanțarea investiției este de minimum 2%*** din valoarea totală eligibilă a investiției, respectiv suma cheltuielilor eligibile incluse în proiect.

* **Ghidul solicitantului aferent Intervenției regionale 5.1.A - Drumuri județene**

Ghidul de finanțare publicat spre consultare publică inițial, în data de 22.12.2022, a fost consolidat și readaptat în urma observațiilor primite în perioada de consultare publică, precum și a emiterii Ordonanței de urgență 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027.

Ghidul a fost actualizat și republicat conform Ordinului Ministrului investiţiilor şi proiectelor europene Nr. 1777/2023 din 3 mai 2023, prin care a fost aprobată și structura cadru pentru: Cererea de finanţare, Declaraţia unică, Bugetul proiectului, Raportul de progres și Raportul de vizită.

***Apelul de proiecte se adresează UAT-urilor din Regiunea Vest***, respectiv UAT Județul Arad, UAT Județul Caraș-Severin, UAT Județul Hunedoara și UAT Județul Timiș, fiind eligibile inclusiv parteneriatele între UAT  Județ - lider de parteneriat și UAT Județ/e, UAT Municipiu/i, UAT Oraș/e, UAT Comună/e - membri.

***Alocarea*** este de ***107,74 milioane euro.***

Prin intermediul acestui apel ***sunt finanțate proiecte cu o valoare eligibilă cuprinsă între 5.000.000 și 50.000.000 euro***, care au în vedere următoarele ***tipologii de activități:***

* Lucrări de construire și/sau modernizare și/sau extindere a rețelei de drumuri județene care asigură conectivitatea directă sau indirectă cu rețeaua TEN-T, inclusiv variante ocolitoare cu statut de drum județean;
* Lucrări de artă de tip poduri și podețe, precum și elemente de colectare și evacuare a apelor pluviale;
* Construirea/modernizarea de stații și alveole, în vederea stimulării transportului public de călători pe traseul care face obiectul proiectului;
* Intersecții cu drumurile laterale, racorduri la drumurile laterale;
* Intersecții cu linii de cale ferată, pasaje, poduri sau intervenții la albiile minore, noduri rutiere, eligibile doar în scopul realizării conectivității la TEN-T;
* Măsuri de siguranță rutieră - road-safety, inclusiv campanii de siguranță rutieră;
* Măsuri de accesibilizare ușoară și independentă pentru persoanele cu cerințe de mobilitate speciale;
* Amplasarea de stații de încărcare pentru vehicule electrice;
* Aliniamente de arbori/crearea de perdele forestiere și investiții suplimentare pentru protecția drumului județean față de efectele generate de condiții meteorologice extreme;
* Achiziția de teren sau exproprieri în vederea construirii, modernizării și extinderii rețelei de drumuri județene;
* Elemente de digitalizare în transporturi.

***Procentul contribuției proprii a solicitantului la finanțarea investiției este de minimum 2%*** din valoarea totală eligibilă a investiției, respectiv suma cheltuielilor eligibile incluse în proiect. ***În cazul proiectelor depuse în parteneriat, ratele de co-finanțare mai sus-menționate se aplică fiecărui membru al parteneriatului pentru cheltuielile eligibile aferente acestuia.***

***Perioada de consultare publică*** este de 10 zile lucrătoare de la data publicării, din 12.05.2023 până în ***29.05.2023 (ora 12:00)***.

***Observațiile și propunerile***justificate pot fi trimise la adresa de e-mail: ***consultare@adrvest.ro.***

**Documente**

[PR Vest 2021-2027 Ghidul solicitantului \_IR 1.3.A.zip](https://www.fonduri-structurale.ro/descarca-document/64250)

[PR Vest 2021-2027 Ghidul solicitantului\_IR\_4.1.zip](https://www.fonduri-structurale.ro/descarca-document/64251)

[PR Vest 2021-2027 Ghidul solicitantului\_IR\_5.1.A.zip](https://www.fonduri-structurale.ro/descarca-document/64252)

Sursa: www.vest.ro

🏵🏵🏵

PNRR

**Listă de întrebări și răspunsuri și anexe actualizate pe apelul pe digitalizarea IMM-urilor prin PNRR**

Ministerul Investițiilor și Proiectelor Europene a publicat ieri, 17 mai 2023, o serie de informații și documente noi cu privire la apelul „Digitalizarea IMM-urilor – grant de până la 100.000 euro pe întreprindere care să sprijine IMM-urile în adoptarea tehnologiilor digitale”. Noutățile apar în contextul evenimentului de prezentare a apelului și ghidului consolidat desfășurat joi, 11 mai 2023.

De asemenea, conform comunicatului oficial, ***următoarele anexe se vor completa și depune în format PDF editabil***: **Anexa 6**- Plan de afaceri, **Anexa 7** – Declarație de angajament pentru solicitant (**Model A**), Declarația de eligibilitate(**Model B**) și Consimțământ privind prelucrarea datelor cu caracter personal (**Model E**).  **Anexa 1**- Formularul Cerere finanțare ***se poate depune atât în format PDF editabil cât și salvată ca PDF după completarea documentului în format word și semnată electronic.***

O altă noutătate este că ***a fost reactualizat îndrumarul***privind îndeplinirea criteriilor de intensitate digitală, conform Indicelui economiei și societății digitale (DESI), ca urmare a implementării proiectului de digitalizare (minim 6 DESI), fiind oferite prin intermediul acestuia mai multe informații și criterii de realizare a celor 6 DESI.

**Documente**

[Întrebări și răspunsuri - Digitalizarea IMM-urilor.xlsx](https://www.fonduri-structurale.ro/descarca-document/64287)

[Documente Digitalizare IMM.zip](https://www.fonduri-structurale.ro/descarca-document/64288)

Sursa: MIPE

\*

PNRR: Rezultatele contestațiilor pe apelul privind reducerea riscului de infecții nosocomiale

Ministerul Sănătății a publicat astăzi, 18 mai 2023, ***rezultatele contestațiilor*** pe apelul aferent Componentei 12 – Sănătate, Investiția 2. Dezvoltarea infrastructurii spitalicești publice, Investiția specifică I2.4. Echipamente și materiale destinate reducerii riscului de infecții nosocomiale.

**Documente**

[Rezultate contestatii 18.05.2023.pdf](https://www.fonduri-structurale.ro/descarca-document/64299)

[FINAL Obiective de investiții aprobate pentru finanțare PNRR.pdf](https://www.fonduri-structurale.ro/descarca-document/64297)

[Obiective de investiții de rezervă PNRR Investiția specifică I2.4 18 mai 2023.pdf](https://www.fonduri-structurale.ro/descarca-document/64298)

Sursa: Ministerul Sănătății

\*

PNRR: Lista inițială după etapa de evaluare calitativă pe apelul privind dotarea cu laboratoare inteligente a unităților de învățământ secundar superior, a palatelor și a cluburilor copiilor - SmartLabs

 Ministerul Educației a publicat marți, 16 mai 2023, ***lista inițială după etapa de evaluare calitativă*** pe apelului „Dotarea cu laboratoare inteligente a unităților de învățământ secundar superior, a palatelor și a cluburilor copiilor // SmartLabs”.

Conform comunicatului oficial, solicitanții care au primit un punctaj mai mic de 70 de puncte pot depune contestații la adresa de e-mail smartlabpnrr@uefiscdi.ro, în termen de 2 zile lucrătoare de la data publicării listei ințiale cu punctaje.

**Documente**

[Lista\_initiala\_punctaje\_evaluare\_calitativa\_Smartlabs\_ME\_16\_05\_2023.pdf](https://www.fonduri-structurale.ro/descarca-document/64277)

Sursa: Ministerul Educației

\*

PNRR: S-a lansat apelul privind construcția și dotarea de noi centre educaționale dedicate personalului din sistemul public de sănătate

 Ministerul Sănătății a publicat luni, 15 mai 2023, ghidul de finanțare pentru Reforma 3 - Dezvoltarea capacității pentru managementul serviciilor de sănătate și managementul resurselor umane din sănătate din cadrul Componentei 12 – Sănătate. Acesta cuprinde următoarele apeluri:

***Subreforma R3.1.: Reforma managementului serviciilor de sănătate***

**Alocarea financiară** este de **42.842.996,60 euro.**

În cadrul apelului se va finanța construcția și dotarea completă de noi centre educaționale, astfel:

* 3 noi centre de dezvoltare a competențelor pentru personalul din sistemul public de sănătate;
* 1 centru de excelență în managementul serviciilor de sănătate.

**Valoarea maximă** nerambursabilă a finanțării alocate per proiect este de **10.710.749,15 euro** fără TVA (construire + dotare).

**Solicitanții eligibili:**

* Pentru cele 3 centre de dezvoltare a competențelor pentru personalul din sistemul public de sănătate: toate Universitățile de Medicină și Farmacie din România care fac parte din Asociația Alianța Universitară G6-UMF.
* Pentru centrul de excelență în managementul serviciilor de sănătate: Institutul de Management al Serviciilor de Sănătate, în baza unui acord de parteneriat cu Ministerul Sănătății

**Termenul limită** de depunere este **09 iunie 2023, ora 16:00**. Dosarele de finanțare se încarcă pe [***platforma dedicată PNRR***](https://proiecte.pnrr.gov.ro/#/home).

***Subreforma R3.2.: Dezvoltarea resurselor umane din sănătate***

**Alocarea financiară** este de **6.668.957,00 euro.**

În cadrul acestui apel se vor finanța cursuri, astfel:

* cursuri de formare privind managementul serviciilor de sănătate pentru minim 1.000 persoane;
* cursuri de formare privind managementul resurselor umane pentru minim 1.000 persoane din instituțiile sanitare;
* programe de formare în materie de integritate pentru minim 3.000 persoane din instituțiile sanitare.

**Valoarea maximă** nerambursabilă a finanțării alocate per proiect este, după cum urmează:

* cursuri de formare privind managementul serviciilor de sănătate pentru minim 1.000 persoane: 9.000.000,00 lei fără TVA, 1.818.806,46 euro fără TVA;
* cursuri de formare privind managementul resurselor umane  pentru minim 1.000 persoane din instituțiile sanitare: 9.000.000,00 lei fără TVA, 1.818.806,46 euro fără TVA;
* programe de formare în materie de integritate pentru minim 3.000 persoane din instituțiile sanitare: 15.000.000,00 lei fără TVA, 3.013.344,08  euro fără TVA.

**Solicitanți eligibili:**

* cursuri de formare privind managementul serviciilor de sănătate și resurse umane: Institutul de Management al Serviciilor de Sănătate în parteneriat cu membrii Asociației Alianța Universitară G6-UMF și Ministerul Sănătății, în baza unui acord de parteneriat. Minim 2000 de persoane vor urma cursuri în cadrul centrelor de dezvoltare a competențelor pentru personalul din sistemul public de sănătate din cadrul MS-R031;
* programe de formare în materie de integritate:  Institutul de Management al Serviciilor de Sănătate în parteneriat cu membrii Asociației Alianța Universitară G6-UMF și Ministerul Sănătății prin Serviciul de Integritate, în baza unui acord de parteneriat. Minim 3000 de persoane vor urma cursuri.

**Depunerea proiectelor** se realizează în perioada **1 septembrie 2023, ora 10:00 - 2 octombrie 2023, ora 16:00,** pe [***platforma dedicată PNRR***](https://proiecte.pnrr.gov.ro/#/home).

**Documente**

[PNRR - Sănătate Reforma 3.zip](https://www.fonduri-structurale.ro/descarca-document/64281)

Sursa: Ministerul Sănătății

\*

PNRR: Ghidul consolidat pentru crearea unei rețele de centre de zi de asistență și recuperare pentru persoane vârstnice

 Ministerul Muncii și Solidarității Sociale a publicat ghidul consolidat în urma ***consultării publice***PNRR/2023/C13/MMSS/I4. Centre de zi de asistență și recuperare pentru persoane vârstnice în cadrul Planului Național de Redresare și Reziliență (PNRR), Componenta 13 – Reforme sociale, Investiția I4 Crearea unei rețele de centre de zi de asistență și recuperare pentru persoane vârstnice; Selecție publică de proiecte competitive

Potrivit comunicatului oficial, Ghidul Solicitantului mai poate suferi modificări ca urmare a parcurgerii procedurii de avizare.

**Documente**

[PNRR - Crearea unei rețele de centre de zi de asistență și recuperare pentru persoane vârstnice (ghid consolidat).zip](https://www.fonduri-structurale.ro/descarca-document/64257)

Sursa: MMSS

\*

PNRR: Rezultatele contestațiilor depuse pe apelurile privind dotarea unităților de învățământ cu mobilier, materiale didactice, echipamente digitale și cu laboratoare inteligente

 Ministerul Educației a publicat luni, 15 mai 2023, rezultatele contestațiilor depuse pe următoarele apeluri:

* **Dotarea cu mobilier, materiale didactice și echipamente digitale a unităților de învățământ preuniversitar și a unităților conexe**
* **Dotarea cu laboratoare inteligente a unităților de învățământ secundar superior, a palatelor și a cluburilor copiilor**

**Documente**

[Rezolutie\_Contestatii\_eligibilitate\_Dotari\_15\_05\_2023.pdf](https://www.fonduri-structurale.ro/descarca-document/64259)

[Rezolutie\_contestatii\_eligibilitate\_SmartLabs\_15\_05\_2023.pdf](https://www.fonduri-structurale.ro/descarca-document/64260)

Sursa: Ministerul Educației

\*

O nouă actualizare a calendarului estimativ privind lansările de apeluri din cadrul PNRR

 Ministerul Investițiilor și Proiectelor Europene a publicat luni, 15 mai 2023, Calendarul apelurilor PNRR, actualizat la data de 4 mai 2023.

**Documente**

[Calendarul apelurilor actualizat la data de 04.05.2023.xlsx](https://www.fonduri-structurale.ro/descarca-document/64261)

Sursa: MIPE

\*

PNRR: Lista inițială a proiectelor admise/respinse în cadrul apelului privind dezvoltarea serviciilor de educație timpurie complementare

 Ministerul Educației a publicat luni, 15 mai 2023, lista inițială a proiectelor admise/respinse în cadrul apelului pentru „Dezvoltarea serviciilor de educație timpurie complementare”, finanțat din Planul Național de Redresare și Reziliență (PNRR).

**Documente**

[Dezvoltarea serviciilor de educație timpurie complementare- Lista initiala proiecte admise respinse Evaluare\_eligibilitate.pdf](https://www.fonduri-structurale.ro/descarca-document/64265)

|  |  |  |  |  |  |
| --- | --- | --- | --- | --- | --- |
| **Cod proiect** | **Titlu proiect** | **Solicitant** | **Județul** | **CUI** | **Rezultat evaluare** |
| 96 | Servicii de educație timpurie complementară în orașul Simeria | Orașul Simeria | Hunedoara | 4375135 | ADMIS |

Sursa: Ministerul Educației

🏵🏵🏵

Apeluri – Finanțări

APIA: 31 mai 2023, noul termen pentru depunerea cererilor de plată pentru anul 2023

 Agenția de Plăți şi Intervenție pentru Agricultură (APIA) a anunțat vineri, 12 mai 2023, faptul că în Monitorul Oficial nr.407 din 12.05.2023 a fost publicată Hotărârea Guvernului nr.422/10.05.2023 pentru modificarea și completarea Hotărârii Guvernului nr.1571/2022 privind stabilirea cadrului general de implementare a intervențiilor aferente sectoarelor vegetal şi zootehnic din cadrul Planului strategic PAC 2023-2027, finanțate din Fondul european de garantare agricolă şi de la bugetul de stat.

Prin actul normativ adoptat de Guvern au fost corelate anumite prevederi din Hotărârea Guvernului nr.1571/2022 și Planul strategic PAC 2023 – 2027, și, totodată, ***a fost aprobată prelungirea termenului de depunere a cererilor de plată pentru intervențiile IACS*** prevăzute la art. 1 alin. (2) lit. a) -c) din HG nr. 1571/2023, precum și modificările la acestea, ***până la data de 31 mai inclusiv, fără penalizări.***

Conform Hotărârii Guvernului nr. 422/10.05.2023, ***cererile de plată pot fi depuse şi după data-limită de depunere, până cel târziu la data de 9 iunie inclusiv, cu o reducere de 1%*** pentru fiecare zi lucrătoare a sumelor la care fermierul ar fi avut dreptul dacă cererea de plată ar fi fost depusă până la termenul stabilit. Dacă o astfel de întârziere depășește data de 9 iunie, cererea de ajutor sau de plată este considerată inadmisibilă, iar beneficiarului nu i se acordă niciun ajutor sau sprijin. ***Modificările la cererile de plată se depun fără penalități de întârziere până la data de 9 iunie inclusiv. Modificările la cererile de plată pot fi depuse și după data de 9 iunie până cel târziu data de 16 iunie inclusiv, cu  o reducere de 1% pe zi lucrătoare a sumelor pentru utilizarea efectivă a parcelelor agricole în cauză.***

Potrivit comunicatului oficial, prelungirea termenului a survenit ca urmare a nevoii fermierilor de a se familiariza cu noile intervenții prevăzute în Planul strategic PAC 2023 – 2027, precum și a personalului APIA pentru înregistrarea tuturor solicitanților și a documentelor aferente în sistemul informatic, având în vedere că acesta este primul an de aplicare a noii Politici Agricole Comune.

Sursa: APIA

\*

Ministerul Educației a lansat a doua rundă a Schemei de Granturi din cadrul Programului Național pentru Reducerea Abandonului Școlar

 Ministerul Educației a lansat luni, 15 mai 2023, **cea de-a doua rundă a Schema de Granturi din cadrul Programul Național Reducerea Abandonului Școlar**, finanțat prin Planul Național de Redresare și Reziliență.

**Scopul**principal al Schemei de Granturi PNRAS îl reprezintă prevenirea abandonului școlar și reducerea părăsirii timpurii a școlii și, implicit, creșterea ratei de tranziție de la învățământul secundar inferior la secundar superior — liceu sau învățământ profesional și tehnic.

Apelul SG PNRAS RUNDA a II-a se adresează **unităților de învățământ preuniversitar de stat, de masă, cu personalitate juridică, care au o rată de abandon școlar ridicată și performanță școlară scăzută la nivel gimnazial.**

**Alocarea financiară** maximă este de **265 de milioane de euro** fără TVA.

**Activități eligibile:**

* Activități de identificare și monitorizare a elevilor în risc de abandon școlar - MATE (obligatorii);
* Activități de prevenire, intervenție și compensare (obligatorii);
* Lucrări de amenajare minore, achiziționarea de bunuri (obligatorii);
* Activități de digitalizare a procesului educațional (obligatorii).

Aplicațiile se pot depune online pe [***platforma web dedicată***](https://uefiscdi-direct.ro/), până în data de **07.06.2023.**

**Documente**

[SG PNRAS Runda II.zip](https://www.fonduri-structurale.ro/descarca-document/64263)

Sursa: Ministerul Educației

🏵🏵🏵

Din Actualitatea Europeană

Consiliul adoptă noi norme pentru reducerea defrișărilor la nivel mondial

Consiliul a dat undă verde unui regulament care vizează reducerea la minimum a riscului de defrișări și de degradare a pădurilor asociat produselor care sunt introduse pe piața UE sau exportate de pe piața UE.

UE este un mare consumator și comerciant de produse de bază și produse care joacă un rol important în defrișări. Noile norme au scopul de a asigura faptul că consumul și comercializarea acestor produse de bază și produse de către UE nu contribuie la defrișări și la degradarea în continuare a ecosistemelor forestiere.

**Diligența necesară**

Regulamentul stabilește **norme obligatorii privind diligența necesară** pentru toți operatorii și comercianții care introduc sau pun la dispoziție pe piața UE sau exportă de pe piața UE următoarele produse de bază: **ulei de palmier, bovine, lemn, cafea, cacao, cauciuc și soia**.

Normele se aplică, de asemenea, unei serii de **produse derivate**, cum ar fi ciocolata, mobila, hârtia tipărită și anumite produse derivate pe bază de ulei de palmier (utilizate, de exemplu, ca ingrediente în produsele de îngrijire personală).

Operatorii vor avea obligația de a urmări produsele de bază pe care le vând până la parcela de teren unde au fost produse. În același timp, noile norme vizează evitarea duplicării obligațiilor și reducerea sarcinii administrative pentru operatori și autorități.

Există, de asemenea, posibilitatea ca operatorii mici să se bazeze pe operatori mai mari pentru a pregăti declarațiile privind diligența necesară.

Regulamentul stabilește data-limită a noilor norme la 31 decembrie 2020, ceea ce înseamnă că numai produsele care au fost produse pe terenuri care nu au făcut obiectul defrișărilor sau al degradării pădurilor după 31 decembrie 2020 vor fi autorizate pentru a fi introduse pe piața UE sau pentru a fi exportate din UE.

**Verificările produselor**

Regulamentul creează un **sistem de evaluare comparativă**, care atribuie un **nivel de risc legat de defrișări și de degradarea pădurilor** (scăzut, standard sau ridicat) țărilor din UE și celor din afara UE.

Categoria de risc va determina nivelul obligațiilor specifice ale operatorilor și ale autorităților statelor membre de a efectua inspecții și controale. Aceasta va facilita o monitorizare sporită a țărilor cu grad ridicat de risc și simplificarea procedurii privind diligența necesară pentru țările cu risc scăzut.

Autoritățile competente vor trebui să efectueze **controale** asupra a 9% dintre operatorii și comercianții care comercializează produse din țări cu grad ridicat de risc, 3% în cazul țărilor cu risc standard și 1% în cazul țărilor cu risc scăzut, pentru a verifica dacă aceștia îndeplinesc în mod efectiv obligațiile prevăzute în regulament.

În plus, autoritățile competente vor efectua controale asupra a 9% dintre produsele de bază și alte produse relevante introduse pe piețele lor, puse la dispoziție pe piețele lor sau exportate de pe piețele lor de către țări cu risc ridicat.

UE va consolida cooperarea cu țările partenere, în special cu cele clasificate ca prezentând un risc ridicat.

Aspecte legate de drepturile omului

Noile norme țin seama, de asemenea, de protecția drepturilor omului legate de defrișări și a fost adăugată o trimitere la **principiul** consimțământului liber, prealabil și în cunoștință de cauză al popoarelor indigene.

Sancțiuni disuasive

Regulamentul include dispoziții privind sancțiunile, pe care statele membre ar trebui să se asigure că sunt **eficace, proporționale și disuasive**.

Amenzile proporționale cu daunele aduse mediului și cu valoarea produselor de bază sau a altor produse relevante în cauză ar trebui stabilite la cel puțin 4% din cifra de afaceri anuală a operatorilor din UE și ar trebui să includă o excludere temporară de la procedurile de achiziții publice și de la accesul la finanțare publică.

**Context și etapele următoare**

Comisia și-a publicat propunerea de regulament la 17 noiembrie 2021. Consiliul și-a adoptat abordarea generală la 28 iunie 2022. Consiliul și Parlamentul European au ajuns la un acord politic provizoriu la 6 decembrie 2022. Parlamentul a adoptat regulamentul la 19 aprilie 2023. Întrucât și Consiliul a adoptat regulamentul, acesta va fi publicat în Jurnalul Oficial al UE și va intra în vigoare după 20 de zile.

Principalul factor determinant al defrișărilor și al degradării pădurilor la nivel mondial este extinderea terenurilor agricole, care este legată de producția produselor de bază incluse în domeniul de aplicare al regulamentului. Întrucât este un consumator major de astfel de produse de bază, UE își poate reduce contribuția la defrișările și degradarea pădurilor la nivel mondial, asigurându-se că aceste produse și lanțurile de aprovizionare aferente nu implică defrișări.

* [Regulamentul privind defrișările și degradarea pădurilor](https://data.consilium.europa.eu/doc/document/PE-82-2022-INIT/ro/pdf)
* [Abordare generală privind defrișările și degradarea pădurilor](https://data.consilium.europa.eu/doc/document/ST-10284-2022-INIT/ro/pdf)
* [Propunerea de regulament a Comisiei privind produsele care nu implică defrișări](https://data.consilium.europa.eu/doc/document/ST-14151-2021-INIT/ro/pdf)
* [Rezultatele votului și sesiune publică](https://video.consilium.europa.eu/event/en/26841)
* [Defrișările (informații generale)](https://www.consilium.europa.eu/ro/policies/deforestation/)

Sursa: https://www.consilium.europa.eu/ro

\*

Combaterea spălării banilor: Consiliul adoptă norme care vor face posibilă trasabilitatea transferurilor de criptoactive

UE îngreunează utilizarea abuzivă a criptoactivelor de către infractori în scopul spălării banilor

UE îngreunează eludarea de către infractori a normelor privind combaterea spălării banilor cu ajutorul criptomonedelor. Astăzi, Consiliul a adoptat norme actualizate privind informațiile care însoțesc transferurile de fonduri, **extinzând domeniul de aplicare al normelor la transferurile de criptoactive**. Acest lucru asigură transparența financiară în ceea ce privește schimburile de criptoactive și oferă UE un cadru solid care respectă cele mai stricte standarde internaționale privind schimbul de criptoactive, asigurând că acestea nu sunt utilizate în scopuri infracționale.

Decizia de astăzi este o veste proastă pentru cei care au utilizat în mod abuziv criptoactivele pentru activitățile lor ilegale, pentru a eluda sancțiunile UE sau pentru a finanța terorismul și războiul. Acest lucru nu va mai fi posibil în Europa fără a fi expus – este un pas important în lupta împotriva spălării banilor.

Elisabeth Svantesson, ministra suedeză a finanțelor

Conform noilor norme, **furnizorii de servicii de criptoactive sunt obligați** să culeagă și să pună la dispoziție anumite informații despre expeditorul și despre beneficiarul transferurilor de criptoactive pe care le efectuează, **indiferent de valoarea** criptoactivelor tranzacționate. Astfel **se asigură trasabilitatea transferurilor de criptoactive**, pentru a putea identifica mai bine posibilele tranzacții suspecte și pentru a le putea bloca.

**Context**

Acest regulament face parte dintr-un pachet de propuneri legislative care vizează consolidarea normelor UE privind combaterea spălării banilor și a finanțării terorismului (CSB/CFT), prezentat de Comisie la 20 iulie 2021. Pachetul conține și o propunere de creare a unei noi autorități a UE pentru combaterea spălării banilor.

Consiliul a convenit asupra poziției sale cu privire la propunerea referitoare la transferul de fonduri la 1 decembrie 2021. Negocierile din cadrul trilogului au început la 28 aprilie 2022 și s-au încheiat cu acordul provizoriu încheiat la 29 iunie. Adoptarea formală de astăzi reprezintă ultima etapă a procesului legislativ.

* [Regulamentul privind informațiile care însoțesc transferurile de fonduri și de anumite criptoactive (reformare)](https://data.consilium.europa.eu/doc/document/PE-53-2022-INIT/ro/pdf)
* [Combaterea spălării banilor: s-a ajuns la un acord provizoriu privind transparența transferurilor de criptoactive (comunicat de presă, 29 iunie 2022)](https://www.consilium.europa.eu/ro/press/press-releases/2022/06/29/anti-money-laundering-provisional-agreement-reached-on-transparency-of-crypto-asset-transfers/)
* [Combaterea spălării banilor și a finanțării terorismului (informații generale)](https://www.consilium.europa.eu/ro/policies/fight-against-terrorism/fight-against-terrorist-financing/)

Sursa: https://www.consilium.europa.eu/ro

\*

Finanțele digitale: Consiliul adoptă noi norme privind piețele criptoactivelor (MiCA)

UE stabilește un cadru de reglementare aplicabil criptoactivelor, emitenților de criptoactive și furnizorilor de servicii de criptoactive. Consiliul a adoptat astăzi un regulament privind piețele criptoactivelor (MiCA), **stabilind pentru prima dată un cadru juridic la nivelul UE pentru acest sector**.

Mă bucur foarte mult că astăzi ne îndeplinim promisiunea de a începe reglementarea sectorului criptoactivelor. Evenimente recente au confirmat necesitatea urgentă de a impune norme care să îi protejeze mai bine pe cetățenii europeni care au investit în aceste active și care să prevină utilizarea abuzivă a sectorului criptoactivelor în scopul spălării banilor și finanțării terorismului.

*Elisabeth Svantesson, ministra finanțelor a Suediei*

MiCA îi va **proteja pe investitori** prin sporirea transparenței și prin instituirea unui cadru cuprinzător pentru emitenți și pentru furnizorii de servicii, inclusiv în ceea ce privește respectarea normelor referitoare la combaterea spălării banilor. Noile norme vizează **emitenții de tokenuri utilitare, de tokenuri raportate la active și de așa-numite „criptomonede stabile”**. Acestea se aplică, de asemenea, furnizorilor de servicii precum **locurile de tranzacționare** și **portofelele** în care sunt deținute criptoactivele. Cadrul de reglementare vizează protejarea investitorilor și menținerea stabilității financiare, permițând în același timp inovarea și promovând atractivitatea sectorului criptoactivelor.

Acesta introduce, de asemenea, un **cadru de reglementare armonizat** la nivelul Uniunii Europene, ceea ce, având în vedere natura mondială a piețelor criptoactivelor, reprezintă o îmbunătățire în comparație cu situația actuală în care doar unele state membre dispun de legislație națională în domeniu.

**Context**

Comisia Europeană a prezentat propunerea MiCA la 24 septembrie 2020. Aceasta face parte din pachetul mai amplu privind finanțele digitale, al cărui obiectiv este elaborarea unei abordări europene care să stimuleze dezvoltarea tehnologică și să asigure stabilitatea financiară și protecția consumatorilor. Pe lângă propunerea MiCA, pachetul conține o strategie privind finanțele digitale, un act legislativ privind reziliența operațională digitală (DORA) – care include și furnizorii de servicii de criptoactive – și o propunere privind un regim-pilot pentru infrastructurile pieței bazate pe tehnologia registrelor distribuite (DLT).

Acest pachet elimină o lacună din legislația existentă a UE, garantând faptul că actualul cadru juridic nu creează obstacole în calea utilizării noilor instrumente financiare digitale și, în același timp, asigură faptul că astfel de tehnologii și produse noi sunt acoperite de Regulamentul financiar și de mecanismele de gestionare a riscurilor operaționale ale întreprinderilor care își desfășoară activitatea în UE. Astfel, pachetul urmărește să sprijine inovarea și adoptarea de noi tehnologii financiare, oferind, în același timp, un nivel adecvat de protecție a consumatorilor și a investitorilor.

Consiliul și-a adoptat mandatul de negociere privind MiCA la 24 noiembrie 2021. Trilogurile dintre colegiuitori au început la 31 martie 2022 și s-au încheiat printr-un acord provizoriu obținut la 30 iunie 2022. Adoptarea formală de astăzi a regulamentului reprezintă ultima etapă din procesul legislativ.

* [Regulamentul privind piețele criptoactivelor (MiCA)](https://data.consilium.europa.eu/doc/document/PE-54-2022-INIT/ro/pdf)
* [Finanțele digitale: s-a ajuns la un acord cu privire la regulamentul european privind piețele criptoactivelor (MiCA) (comunicat de presă, 30 iunie 2022)](https://www.consilium.europa.eu/ro/press/press-releases/2022/06/30/digital-finance-agreement-reached-on-european-crypto-assets-regulation-mica/)
* [Finanțele digitale (informații generale)](https://www.consilium.europa.eu/ro/policies/digital-finance/)

Sursa: https://www.consilium.europa.eu/ro

\*

Implicarea tinerilor într-un viitor durabil pentru Europa

UE ar trebui să depună mai multe eforturi pentru a implica tinerii în elaborarea politicii pentru un viitor durabil, au declarat astăzi miniștrii tineretului la Bruxelles.

În concluziile aprobate în cadrul Consiliului Educație, Tineret, Cultură și Sport, miniștrii UE au subliniat necesitatea de a lua în considerare dimensiunea socială a unei Europe durabile pentru tineri, subliniind rolul acestora ca actori-cheie în punerea în aplicare a Agendei 2030 pentru dezvoltare durabilă.

Un viitor durabil nu poate exista fără tineri. Trebuie să ne asigurăm că generația următoare joacă un rol semnificativ la toate nivelurile în procesul de elaborare a politicilor privind aspectele legate de durabilitate.

Jakob Forssmed, ministrul suedez al afacerilor sociale și sănătății publice

În concluziile sale, Consiliul invită statele membre și Comisia Europeană să:

* exploreze modalități de sporire a implicării tinerilor în procesul politic, în special a celor care provin din medii defavorizate
* promoveze oportunități pentru cadrele didactice și lucrătorii de tineret de a dezvolta cunoștințe, aptitudini și competențe pentru a aborda aspecte legate de incluziunea socială și dezvoltarea durabilă
* adopte o abordare transversală pentru integrarea perspectivei tineretului în toate politicile și nivelurile de guvernare

**Promovarea agendei UE pentru tineret**

Concluziile sunt în concordanță cu obiectivele europene pentru tineret privind societățile favorabile incluziunii și o Europă verde și durabilă, care se axează pe protejarea tinerilor împotriva excluziunii sociale și pe capacitarea acestora să acționeze ca agenți ai schimbării pentru dezvoltarea durabilă. Acestea se bazează, de asemenea, pe angajamentele asumate în cadrul Anului European al Tineretului 2022 de a spori participarea tinerilor la procesele de elaborare a politicilor.

**Prioritate pentru sănătatea mintală**

Miniștrii au recunoscut dificultățile cu care se confruntă tinerii în prezent, inclusiv consecințele pandemiei de COVID-19, războiul de agresiune al Rusiei împotriva Ucrainei, criza energetică și schimbările climatice. Aceștia au subliniat necesitatea de a aborda problemele de sănătate mintală care afectează un număr tot mai mare de tineri ca urmare a acestor provocări. În special, aceștia au solicitat statelor membre să promoveze „alfabetizarea în materie de sănătate mintală” prin accesul la educație și servicii de sănătate de calitate.

**Context**

Concluziile de astăzi reflectă și se bazează pe o serie de evoluții care au avut loc la nivelul UE în ultimii ani și care recunosc importanța promovării incluziunii sociale a tinerilor, prin implicarea acestora în elaborarea unor politici durabile și acordarea de prioritate sănătății lor mintale.

**Obiectivele europene pentru tineret** au fost elaborate în cursul celui de al 6-lea ciclu al dialogului UE cu tinerii, ca parte a Strategiei UE pentru tineret pentru perioada 2019-2027. Al treilea obiectiv, „Societăți favorabile incluziunii”, subliniază necesitatea de a garanta că tinerii din Europa au acces deplin la drepturile lor sociale, în timp ce al zecelea obiectiv, o „Europă verde și durabilă”, se axează pe realizarea unei societăți în care toți tinerii sunt activi din punct de vedere ecologic, informați și capabili să producă o schimbare prin acțiunile lor cotidiene.

În cadrul conferinței de încheiere a **Anului European al Tineretului 2022**, factorii de decizie politică și părțile interesate din domeniul tineretului și-au reiterat angajamentul comun de a integra o perspectivă a tineretului în procesul de elaborare a politicilor și de a spori participarea tinerilor la procesele de elaborare a politicilor. De asemenea, s-a solicitat să se pună un accent mai mare pe combaterea problemelor de sănătate, inclusiv a celor legate de sănătatea mintală.

* [Concluziile Consiliului privind un viitor durabil pentru tineret](https://data.consilium.europa.eu/doc/document/ST-9135-2023-INIT/ro/pdf)

[Vizitați pagina reuniunii](https://www.consilium.europa.eu/ro/meetings/eycs/2023/05/15-16/)

Sursa: https://www.consilium.europa.eu/ro

\*

Premiul Charlemagne pentru tinerii europeni: câștigătorii ediției 2023

O aplicație de limbaj pentru refugiați creată în Belgia a câștigat Premiul Charlemagne pentru tinerii europeni 2023.

În fiecare an juriile naționale și cel european selectează câte un proiect din fiecare stat UE. 26 de câștigători naționali au fost invitați pe 12 mai la ceremonia de decernare din Aachen, unde au fost anunțați cei trei câștigători ai UE.

**Câștigătorii europeni**

**Premiul întâi**, în valoare de 7500 EUR, a fost acordat proiectului „AILEM” din Belgia - prima aplicație de limbaj creată special pentru refugiați și solicitanți de azil și dezvoltată cu consultarea acestora. Aplicația folosește limbajul pentru a dărâma neînțelegerile și diferențele interculturale între refugiați și țara gazdă și cuprinde fraze folositoare, povești și jocuri pentru învățarea limbii, precum și modalități de a se conecta cu alți utilizatori. Proiectul urmărește să reunească persoane cu parcurs, experiență și statut social diferite.

Două proiecte au primit **premiul doi ex-aequo**: „Muzeul mobil al climei” din Lituania și „Corespondentul european” din Olanda. Ambele vor primi câte 3750 EUR.

„Muzeul mobil al climei” (Mobili Klimato muziejaus paroda) a fost înființat în mai 2022 pentru a convinge oamenii să adopte un stil de viață care să respecte mediul. Este format din patru containere maritime ce reprezintă patru teme:

* Schimbări climatice - cauze și impact
* Pactul verde european
* Agricultură durabilă și alimente sănătoase
* Sfaturi practice de reducere a consumului

„Corespondentul european”, fondat în 2022, reunește peste 140 de tineri jurnaliști din toată Europa cu scopul de a produce jurnalism european. Aceștia trimit zilnic un buletin informativ ce acoperă o regiune diferită în fiecare zi, cu știrile europene cele mai relevante. Tototadă ei investighează felul în care temele majore sunt tratate în diferite țări europene.

**Câștigătorii naționali**

Află mai multe despre [*câștigătorii naționali din 2023*](https://www.europarl.europa.eu/news/ro/headlines/eu-affairs/20221208STO64201/castigatorii-premiului-charlemagne-pentru-tinerii-europeni-2023)*.*

**Premiul Charlemagne pentru tinerii europeni**

Premiul, acordat de către Parlamentul European și Fundația Internațională Premiul Charlemagne, este deschis inițiativelor tinerilor între 16 și 30 de ani implicați în proiecte care promovează înțelegerea europeană și internațională. Începând cu 2008, 5000 de proiecte au fost înscrise în concurs.

Sursa: https://www.europarl.europa.eu/news

\*

Excursie digitală: faceți un tur virtual prin Parlamentul European

**Nu puteți vizita în persoană Parlamentul European la Bruxelles sau Strasbourg? Porniți într-o nouă călătorie digitală prin Parlament.**

[[](https://www.europarl.europa.eu/resources/library/images/20230510PHT86801/20230510PHT86801_original.jpg)](https://www.europarl.europa.eu/resources/library/images/20230510PHT86801/20230510PHT86801_original.jpg" \o "Deschidere într-o nouă fereastră" \t "_blank)**Călătoria digitală prin Parlamentul European**

Îmbarcați-vă în [excursia digitală prin Parlamentul European](https://digital-journey.europarl.europa.eu/#/ro/) - disponibilă gratuit în toate cele 24 de limbi oficiale ale UE. Explorați Parlamentul la 360**°**, deveniți europarlamentar și descoperiți istoria UE.

**1. Explorați Parlamentul European la 360°**

Faceți un [tur virtual de 360° al Parlamentului](https://360-experience.digital-journey.europarl.europa.eu/) din Bruxelles și Strasbourg, descoperiți oamenii și clădirile și aflați cum vă puteți face auzită vocea. Faceți cunoștință cu deputații europeni pentru o înțelegere mai profundă a activității lor în inima politică a UE. Bucurați-vă de ambientele interactive, de conținut multimedia și alte activități.

**2. Deveniți eurodeputat virtual**

Încercați-vă mâna - [deveniți europarlamentar cu ajutorul realității virtuale](https://be-an-mep.digital-journey.europarl.europa.eu/?lang=ro). Cufundați-vă în cotidianul deputaților europeni și Parlamentului. Veți avea chiar ocazia de a vota în ședința plenară de la Strasbourg - virtual, desigur.

**3. Turul virtual al Casei istoriei europene**

Descoperiți istoria UE printr-un [tur virtual](https://historia-europa.ep.eu/ro/virtual-tour/?site=1851790820515457&vlon=2.60&vlat=0.50&fov=100.0&image=949151042978276) al [Casei istoriei europene](https://historia-europa.ep.eu/ro/bine-ati-venit-la-casa-istoriei-europene). Plimbați-vă prin expoziții și admirați reproduceri 3D detaliate ale unor obiecte istorice.

**În curând**

În a doua jumătate a lui 2023, Parlamentul va lansa un joc de rol virtual care vă va permite să aflați totul despre rolul Parlamentului în elaborarea legislației UE. Jucătorii vor putea interacționa cu personajele jocului, instituțiile UE, societatea civilă și alte părți implicate în luarea deciziilor.

**Descoperiți alte modalități de a vizita Parlamentul European**

* [Bruxelles](https://visiting.europarl.europa.eu/ro/visitor-offer/brussels/hemicycle)
* [Strasbourg](https://visiting.europarl.europa.eu/ro/visitor-offer/strasbourg/hemicycle)
* [Experimentează Europa](https://visiting.europarl.europa.eu/ro/visitor-offer/other-locations/europa-experience)
* [Parlamentarium](https://visiting.europarl.europa.eu/ro/visitor-offer/brussels/parlamentarium)
* [Info Hub](https://visiting.europarl.europa.eu/ro/visitor-offer/brussels/info-hub)
* [Casa Jean Monnet](https://visiting.europarl.europa.eu/ro/visitor-offer/other-locations/jean-monnet-house)

Sursa: https://www.europarl.europa.eu/news/

\*

Premiul publicului LUX 2023: cele 5 filme finaliste

[](https://www.europarl.europa.eu/resources/library/images/20221214PHT64704/20221214PHT64704_original.jpg)**Aflați care sunt nominalizările la Premiul publicului LUX 2023.**

[Finaliștii LUX 01:09](https://multimedia.europarl.europa.eu/en/discover-the-nominees-of-the-lux-audience-award-2023_B01-ICFNEXT-230122-DLN_ev)

Descoperiți filmele nominalizate pentru Premiul Publicului LUX 2023

[Filmele nominalizate au fost anunțate](https://www.europarl.europa.eu/news/ro/press-room/20221205IPR60615/lux-audience-award-2023-five-finalists-announced-in-reykyavik) cu prilejul galei Premiilor Filmului European ce a avut loc la Reykjavík, în Islanda.

Organizat de Parlamentul European și de Academia Europeană de Film, în parteneriat cu Comisia Europeană și cu Europa Cinema, Premiul publicului LUX combină evaluările publicului european cu evaluările europarlamentarilor, ce formează astfel unul dintre cele mai mari jurii de film din Europa.

Nominalizările din acest an oferă un amestec eclectic de teme, abordări și senzații vizuale. Cele cinci filme sunt coproduse de peste 10 țări, o dovadă în plus a bogăției culturale europene.

**Vești îmbucurătoare**

Există câteva motive să fim încântați de ediția 2023 a Premiului publicului LUX:

* Avem **cinci filme** din care să alegem, față de trei în edițiile precedente, având astfel mai multă diversitate și opțiuni mai variate
* Toate filmele vor fi subtitrate în cele 24 de limbi oficiale ale UE
* Nu trebuie să le vizionați pe toate cinci, puteți evalua oricare dintre filme pe [**platforma proaspăt lansată**](https://rating.luxaward.eu/ro/)
* **Perioada de evaluare extinsă** până pe 12 iunie 2023.

***Nominalizările***

**Alcarràs**

Familia Solé își petrece verile îngrijind livada din Alcarràs, un mic sat din Catalonia. Dar culesul de anul acesta ar putea să fie și ultimul. Noi planuri pentru terenul pe care se află livada - tăierea pomilor și instalarea de panouri solare - provoacă o ruptură în această familie numeroasă, dar strâns unită.

*Regie: Carla Simón*

*Producție: Spania, Italia*

**Burning Days**

Emre, un tânăr procuror, este numit pe post într-un mic orășel confruntat cu o criză a apei și cu scandaluri politice. După câteva întâlniri tensionate, el este atras în politica locală. Când Emre socializează cu patronul ziarului local, zvonurile iscate măresc și mai mult presiunile asupra lui.

*Regie: Emin Alper*

*Producție: Turcia, Franța, Germania, Olanda, Grecia, Croația*

**Aproape (titlu original - Close**)

Prietenia dintre doi băieți de 13 ani, Leo și Remi, este întreruptă brusc. Leo o abordează pe mama lui Remi, Sophie, încercând să afle ce s-a întâmplat. „Aproape” este un film despre prietenie și responsabilitate.

*Regie: Lukas Dhont*

*Producție: Belgia, Franța, Olanda*

**Triunghiul tristeții (titlu original - Triangle of Sadness)**

O satiră fără inhibiții despre roluri, clase și monetizarea frumuseții. Fotomodelele Carl și Yaya se îmbarcă într-o croazieră de lux instagramabilă. Ei împart barca cu pasageri super-bogați - un oligarh rus, neguțători de arme britanici - iar căpitan este un rebel marxist. Ce poate să meargă prost?

*Regie: Ruben Östlund*

*Producție: Suedia, Germania, Franța, Regatul Unit*

**Will-o'-the-Wisp**

Comedie muzicală romantică, în care Alfredo, prinț moștenitor al Portugaliei, rememorează pe patul de moarte visul său de tinerețe de a deveni pompier, și idila de atunci cu instructorul de brigadă, Alfonso.

*Regie: João Pedro Rodrigues*

*Producție: Portugalia, Franța*

**Arătați-vă dragostea pentru filmele europene**

Puține lucruri exprimă diversitatea, creativitatea și vitalitatea europene mai bine decât cinematografia. Profitați, așadar, de regalul oferit de filmele finaliste ale Premiului publicului LUX 2023.

[Vizionați și evaluați](https://luxaward.eu/ro/) filmele favorite până pe 12 iunie și puteți câștiga o excursie la Parlamentul European în Bruxelles pentru ceremonia de premiere ce va avea loc pe 27 iunie 2023.

Sursa: https://www.europarl.europa.eu/news/

\*

Comunicat de presă comun privind lansarea Grupului operativ UE-SUA în domeniul sănătății



Astăzi, comisarul pentru sănătate și siguranță alimentară, Stella **Kyriakides**, și secretarul Departamentului pentru Sănătate și Servicii Umane al SUA (HHS), Xavier Becerra, s-au întâlnit la Bruxelles pentru a lansa Grupul operativ UE-SUA în domeniul sănătății. Grupul operativ, înființat pentru a se extinde parteneriatul UE-SUA în domeniul sănătății, se va concentra pe cooperarea în trei direcții: **priorități în domeniul cancerului**, **amenințări globale la adresa sănătății** și **consolidarea arhitecturii sanitare globale**. Sunt în curs de înființare grupuri de lucru tehnice pentru aceste domenii prioritare. Discuția a inclus, în plus, un schimb de opinii privind Ucraina, în cadrul căruia UE și SUA și-au reafirmat solidaritatea în fața agresiunii realizată de Rusia și s-au angajat să continue sprijinul pentru Ucraina atât timp cât este nevoie.

**Promovarea cooperării dintre Planul european de combatere a cancerului și inițiativa SUA intitulată „Cancer Moonshot”**

UE și SUA pun, ambele, accentul în mod prioritar pe îmbunătățirea prevenirii, depistării și îngrijirii cancerului la toate persoanele în cauză. Acesta este motivul pentru care grupul operativ a înființat două grupuri de lucru la nivel de experți, axate pe cancerul apărut la copii/adulți tineri și pe cancerul pulmonar, în contextul [Planului european de combatere a cancerului](https://health.ec.europa.eu/system/files/2022-02/eu_cancer-plan_en_0.pdf) și al inițiativei „Cancer Moonshot” din SUA. Această colaborare urmărește să faciliteze învățarea de la colegi, schimbul de cele mai bune practici, precum și să ofere consiliere cu privire la dezvoltarea unor posibile inițiative comune care să fie soldate cu succese mai mari în lupta împotriva cancerului, pe tot globul. Obiectivul este de a promova instituirea unui nou dialog structurat privind cancerul, care să abordeze atât politicile de combatere a cancerului, cât și colaborările în domeniul cercetării oncologice. El se va realiza prin găsirea unei baze comune între inițiativa „Cancer Moonshot” din SUA și Planul european de combatere a cancerului, Misiunea UE de combatere a cancerului și Planul național al SUA de combatere a cancerului.

Prima reuniune virtuală a președinților din UE ȘI SUA ai grupurilor de lucru privind cancerul care apare la copii/adulți tineri și cancerul pulmonar a avut loc la 10 mai.

**Consolidarea cooperării în ceea ce privește amenințările globale la adresa sănătății și arhitectura sanitară globală**

Discuțiile de astăzi s-au axat, în plus, pe amenințările actuale și emergente la adresa sănătății, cum ar fi gripa aviară, boala Marburg și rezistența la antimicrobiene. Ambele părți au subliniat, în plus, importanța unei mai bune înțelegeri a afecțiunilor post-COVID-19 și a impactului acestora asupra sănătății, societăților și economiilor.

Au fost discutate, în plus, cooperarea dintre Autoritatea Europeană pentru Pregătire și Răspuns în caz de Urgență Sanitară (HERA) și Administrația HHS pentru pregătire și răspuns strategic (ASPR), asigurarea lanțurilor de aprovizionare și programele de vaccinare. Ambele părți au evidențiat faptul că întreaga lume trebuie să fie mai bine pregătită pentru a răspunde viitoarelor pandemii, după cum a arătat foarte clar pandemia de COVID-19.

Ne angajăm să lucrăm împreună pentru succesul **Acordului privind pandemiile, aflat în prezent în negociere la OMS**, și al viziunii noastre comune referitoare la un acord care să creeze condițiile pentru o lume mai sănătoasă, mai sigură și mai echitabilă pentru toți oamenii. Ambele părți și-au reiterat angajamentul ferm față de un rezultat pozitiv al negocierilor vizând Acordul privind pandemiile și amendamentele la Regulamentul sanitar internațional, până în mai 2024. Ambele părți au convenit că sunt necesare angajamente cuprinzătoare pentru a îmbunătăți prevenirea, pregătirea și răspunsul în caz de pandemie, care să producă rezultate tangibile pe teren și să îmbunătățească echitatea.

Ambele părți sprijină măsuri concrete în vederea instituirii unor **mecanisme globale sustenabile pentru accesul la contramăsuri medicale în situații de urgență sanitară**, care vor constitui o piatră de temelie a prevenirii, pregătirii și răspunsului în caz de pandemie. Această activitate reprezintă o parte importantă a negocierilor vizând Acordul privind pandemiile și trebuie să se bazeze pe lecțiile învățate din mecanismul global al acceleratorului ACT. Ambele părți au remarcat că se poate ajunge la un acord ambițios, dar că va fi nevoie de voință politică, de creativitate și de axarea pe soluții practice.

UE și SUA salută succesul primei cereri de propuneri din cadrul **Fondului pentru pandemii**, solicitând extinderea bazei sale de donatori pentru a sprijini succesul continuu al fondului în abordarea lacunelor în materie de prevenire și pregătire.

**Abordarea provocărilor în materie de sănătate cu care se confruntă fetele, femeile și persoanele cele mai vulnerabile**

Ambele părți au evidențiat faptul că drepturile solide ale femeilor sunt valori fundamentale ale democrațiilor. Ele reprezintă o realizare de care trebuie să fim mândri și care să inspire. UE și SUA își mențin angajamentul de a promova sănătatea sexuală și reproductivă și drepturile aferente, de a aborda provocările specifice în materie de sănătate cu care se confruntă femeile și de a aduce o contribuție concretă la recâștigarea terenului pierdut în realizarea obiectivelor de dezvoltare sustenabilă, astfel cum se evidențiază în [Strategia globală a UE în domeniul sănătății](https://health.ec.europa.eu/system/files/2023-03/international_ghs-report-2022_en.pdf).

**Context**

În urma declarației președintei Ursula **von der Leyen** și a președintelui SUA, Joe Biden, care a marcat cel de-al doilea summit mondial privind COVID-19, [Comisia Europeană și Departamentul pentru Sănătate și Servicii Umane al SUA au semnat un acord](https://ec.europa.eu/commission/presscorner/detail/ro/IP_22_3203) de consolidare a cooperării în materie de pregătire și răspuns în caz de amenințări la adresa sănătății publice. Acordul va permite Comisiei și SUA să colaboreze cu privire la o gamă largă de subiecte pentru a aborda în comun urgențele sanitare, contribuind la instituirea unei arhitecturi sanitare globale solide. Acordul transatlantic, semnat la 19 mai la Berlin, va fi coordonat de Autoritatea pentru pregătire și răspuns în caz de urgență sanitară (HERA) a Comisiei Europene și de Direcția Generală Sănătate și Siguranță Alimentară, din partea UE, precum și de Departamentul pentru Sănătate și Servicii Umane, din partea SUA.

Semnarea acordului de cooperare a fost urmată de o întâlnire la Washington DC în octombrie 2022 și au avut loc schimburi periodice de opinii la toate nivelurile în ultimele luni, conducând la lansarea Grupului operativ UE-SUA în domeniul sănătății.

Sursa: https://ec.europa.eu/commission/presscorner

\*

Reforma vamală a UE: o viziune bazată pe date pentru o uniune vamală mai simplă, mai bine gândită și mai sigură

Comisia a prezentat propuneri pentru cea mai ambițioasă și mai cuprinzătoare reformă a uniunii vamale a UE de la înființarea acesteia în 1968.

Măsurile propuse astăzi pentru vămile UE prezintă o viziune de prim rang la nivel mondial, bazată pe date, care va simplifica masiv procedurile vamale pentru întreprinderi, în special pentru comercianții cei mai fiabili. Adoptând transformarea digitală, reforma va reduce procedurile vamale greoaie, înlocuind declarațiile tradiționale cu o abordare mai ingenioasă și bazată pe date în materie de supraveghere a importurilor. În același timp, autoritățile vamale vor dispune de instrumentele și resursele de care au nevoie pentru a evalua și a opri în mod corespunzător importurile care prezintă riscuri reale pentru UE, pentru cetățenii și economia sa.

Reforma de astăzi răspunde presiunilor actuale cu care se confruntă activitatea vămilor din UE, inclusiv o creștere masivă a volumului schimburilor comerciale, în special a comerțului electronic, multiplicarea rapidă a standardelor UE care trebuie să facă obiectul controalelor la frontieră, precum și evoluția situației geopolitice, punctată de crize. Reforma va pregăti cadrul vamal pentru o eră mai verde și mai digitală și va contribui la o piață unică mai sigură și mai competitivă. Reforma simplifică și raționalizează cerințele de raportare vamală pentru comercianți, de exemplu prin reducerea timpului necesar pentru finalizarea procedurilor de import și prin asigurarea unei interfețe unice la nivelul UE, precum și prin facilitarea reutilizării datelor. Astfel, reforma contribuie la îndeplinirea obiectivului stabilit de președinta **von der Leyen** de a reduce cu 25 % astfel de sarcini administrative, fără a submina obiectivele de politică conexe.

O nouă **autoritate vamală a UE** va fi responsabilă cu supravegherea unei **platforme de date vamale a UE** și va servi drept motor al noului sistem. În timp, platforma de date va înlocui infrastructura informatică vamală existentă în statele membre ale UE, ceea ce va permite economisirea a până la 2 miliarde EUR pe an în costuri de funcționare. Noua autoritate va contribui, de asemenea, la îmbunătățirea abordării UE în ceea ce privește gestionarea riscurilor și controalele vamale.

**Un nou parteneriat cu întreprinderile**

Ca urmare a reformei uniunii vamale a UE, întreprinderile care doresc să introducă mărfuri în UE vor avea posibilitatea să înregistreze toate informațiile privind produsele și lanțurile lor de aprovizionare într-un mediu online unic: **noua platformă de date vamale a UE**. Această tehnologie de vârf va compila datele furnizate de întreprinderi și, prin învățare automată, inteligență artificială și intervenție umană, va oferi autorităților o vedere de ansamblu la 360 de grade asupra lanțurilor de aprovizionare și asupra circulației mărfurilor.

În același timp, întreprinderile vor trebui să interacționeze cu un portal unic pentru a-și transmite informațiile vamale și vor trebui să introducă datele doar o singură dată pentru mai multe transporturi. În unele cazuri, atunci când procedurile comerciale și lanțurile de aprovizionare sunt complet transparente, comercianții cei mai fiabili, și anume comercianții „Trust and Check” (Încredere și Control), vor putea să își pună mărfurile în circulație în UE fără nicio intervenție vamală activă. Categoria „Trust and Check” (Încredere și Control) consolidează programul privind operatorii economici autorizați (AEO) deja existent pentru comercianții fiabili.

Acest nou parteneriat cu întreprinderile este o premieră la nivel mondial. El reprezintă un nou instrument puternic de sprijinire a întreprinderilor, a comerțului și a autonomiei strategice deschise a UE. Platforma de date vamale a UE va permite importul de mărfuri în UE cu o intervenție vamală minimă, fără a compromite cerințele în materie de siguranță, securitate sau antifraudă.

În temeiul propunerilor, platforma de date se va deschide în 2028 pentru transporturile realizate în cadrul comerțului electronic, apoi, în 2032, se va deschide (pe bază de voluntariat) și celorlalți importatori, ceea ce va conduce la beneficii imediate și la simplificări. De asemenea, comercianții „Trust and Check” (Încredere și Control) vor putea să își vămuiască toate importurile la autoritățile vamale ale statului membru în care își au sediul, indiferent de locul în care mărfurile intră în UE. În 2035, o revizuire va evalua dacă această posibilitate poate fi extinsă la toți comercianții atunci când platforma va deveni obligatorie începând cu 2038.

**O abordare mai bine gândită a controalelor vamale**

Noul sistem propus va oferi autorităților vamale o imagine de ansamblu asupra lanțurilor de aprovizionare și asupra proceselor de producție a mărfurilor care intră în UE. Toate statele membre vor avea acces la date în timp real și vor fi în măsură să pună în comun informații pentru a răspunde la riscuri mai rapid, mai coerent și mai eficace.

Inteligența artificială va fi utilizată pentru a analiza și a monitoriza datele și pentru a anticipa problemele înainte chiar ca mărfurile să fi început să se îndrepte către UE. Acest lucru va permite autorităților vamale din UE să își concentreze eforturile și resursele acolo unde este cea mai mare nevoie de ele: pentru a împiedica intrarea în Uniune a mărfurilor nesigure sau ilegale și pentru a asigura respectarea numărului tot mai mare de acte legislative ale UE care interzic anumite mărfuri ce contravin valorilor europene comune - de exemplu în domenii precum schimbările climatice, defrișările, munca forțată, pentru a oferi doar câteva exemple. Acest lucru va contribui, de asemenea, la asigurarea colectării adecvate a taxelor și a impozitelor, în beneficiul bugetelor naționale și al bugetului UE.

Pentru a ajuta statele membre să acorde prioritate riscurilor adecvate și să își coordoneze controalele și inspecțiile, în special în perioade de criză, informațiile și expertiza vor fi puse în comun și evaluate la nivelul UE prin intermediul noii **autorități vamale a UE** care acționează pe baza datelor furnizate prin intermediul platformei de date vamale a UE. Noul sistem va îmbunătăți în mod substanțial cooperarea dintre autoritățile vamale, autoritățile de supraveghere a pieței și autoritățile de aplicare a legii la nivelul UE și la nivel național, inclusiv prin schimbul de informații realizat cu ajutorul platformei de date vamale.

**O abordare mai modernă a comerțului electronic**

Reforma adoptată astăzi va oferi un rol central platformelor online, pentru a garanta că mărfurile vândute online în UE respectă toate obligațiile vamale. Aceasta este o abatere majoră de la sistemul vamal actual, care încredințează responsabilitatea consumatorilor individuali și transportatorilor. Platformele vor avea responsabilitatea de a se asigura că taxele vamale și TVA sunt plătite la cumpărare, astfel încât consumatorii să nu mai fie afectați de taxe ascunse sau de formalități administrative neașteptate la primirea coletului. Dat fiind că platformele online vor deveni importatori oficiali, consumatorii din UE vor avea siguranța că toate taxele au fost plătite și că achizițiile lor sunt sigure și în conformitate cu standardele etice, de siguranță și de mediu ale UE.

În același timp, reforma elimină actualul prag, puternic exploatat de autorii fraudelor, conform căruia mărfurile cu o valoare mai mică de 150 EUR sunt scutite de taxe vamale. Până la 65 % din aceste colete care intră în UE sunt în prezent subevaluate, pentru a se evita taxele vamale la import.

Reforma simplifică, de asemenea, calcularea taxelor vamale pentru cele mai curente mărfuri cu valoare redusă achiziționate în afara UE, reducând la doar patru miile de categorii de taxe vamale existente. Va fi astfel mult mai ușor să se calculeze taxele vamale pentru coletele mici, ajutând atât platformele, cât și autoritățile vamale să gestioneze mai bine miliardul de achiziții care intră în UE și care sunt realizate anual în cadrul comerțului electronic. De asemenea, se vor elimina posibilitățile de fraudă. Se preconizează că noul sistem de comerț electronic personalizat va aduce anual venituri vamale suplimentare de ordinul a 1 miliard de EUR.

**Context**

Reforma adoptată astăzi răspunde promisiunii președintei **von der Leyen** în ceea ce privește „trecerea uniunii vamale a UE la un nivel superior” și se bazează în special pe recomandările făcute de [Grupul de experți eminenți privind viitorul vămilor](https://ec.europa.eu/commission/presscorner/detail/ro/ip_22_2181) în 2022.

Propunerile legislative vor fi transmise Parlamentului European și Consiliului Uniunii Europene pentru un acord, precum și Comitetului Economic și Social European spre consultare.

**Informații suplimentare**

[Întrebări și răspunsuri și MEMO:](https://ec.europa.eu/commission/presscorner/detail/en/qanda_23_2644)

[Fișă informativă](https://taxation-customs.ec.europa.eu/document/download/6efba674-45ab-4112-8065-1b0ac834db16_en)

[Pagina web privind reforma vamală a UE](https://taxation-customs.ec.europa.eu/customs-4/eu-customs-reform_en) de pe site-ul web al DG TAXUD, inclusiv comunicarea și textele legislative

Sursa: https://ec.europa.eu/commission/presscorner

\*

Noile norme privind transparența fiscală vor ajuta statele membre să facă lumină în ceea ce privește sectorul criptoactivelor

Noile norme privind transparența fiscală vor ajuta statele membre să facă lumină în ceea ce privește sectorul criptoactivelor.

Comisia salută acordul politic („abordarea generală”) la care au ajuns astăzi miniștrii de finanțe din UE cu privire la noile norme în materie de transparență fiscală pentru toți prestatorii de servicii care facilitează tranzacțiile cu criptoactive pentru clienții rezidenți în UE. Pe baza unei propuneri a Comisiei, noile norme completează [Regulamentul privind piețele criptoactivelor (MiCA)](https://eur-lex.europa.eu/legal-content/RO/TXT/?uri=CELEX%3A52020PC0593)[RO**•••**](https://romania.representation.ec.europa.eu/news/noile-norme-privind-transparenta-fiscala-vor-ajuta-statele-membre-sa-faca-lumina-ceea-ce-priveste-2023-05-16_ro#modal) și [Regulamentul privind transferurile de fonduri](https://eur-lex.europa.eu/legal-content/RO/TXT/?uri=CELEX%3A02015R0847-20200101)[RO**•••**](https://romania.representation.ec.europa.eu/news/noile-norme-privind-transparenta-fiscala-vor-ajuta-statele-membre-sa-faca-lumina-ceea-ce-priveste-2023-05-16_ro#modal) (TFR) și sunt pe deplin coerente cu inițiativa OCDE privind cadrul de raportare a criptoactivelor.

Impozitarea echitabilă și eficace este esențială pentru asigurarea veniturilor pentru serviciile și investițiile publice, creând în același timp un mediu de afaceri în care inovarea să poată prospera. Cu toate acestea, autoritățile fiscale nu dispun în prezent de informațiile necesare pentru a monitoriza veniturile obținute prin utilizarea criptoactivelor, care sunt ușor tranzacționate la nivel transfrontalier. Acest lucru le limitează sever capacitatea de a garanta că impozitele sunt plătite efectiv, ceea ce înseamnă că cetățenii europeni pierd venituri fiscale importante.

Directiva va îmbunătăți capacitatea statelor membre de a detecta și de a combate frauda fiscală, evaziunea fiscală și evitarea obligațiilor fiscale, impunând tuturor furnizorilor de criptoactive cu sediul în UE – indiferent de dimensiunea lor – să raporteze tranzacțiile clienților care își au reședința în UE. În plus, domeniul de aplicare al directivei actualizate a fost extins pentru a include obligațiile de raportare ale instituțiilor financiare cu privire la moneda electronică și monedele digitale ale băncii centrale, precum și schimbul automat de informații privind deciziile fiscale anticipate cu aplicare transfrontalieră utilizate de persoanele fizice.

Noile cerințe de raportare privind criptoactivele, moneda electronică și monedele digitale ale băncii centrale vor intra în vigoare la 1 ianuarie 2026. Adoptarea finală a noilor norme va fi posibilă în momentul în care va fi disponibil avizul consultativ al Parlamentului European.

**Informații suplimentare**

[Întrebări și răspunsuri](https://ec.europa.eu/commission/presscorner/detail/ro/qanda_22_7517)[RO**•••**](https://romania.representation.ec.europa.eu/news/noile-norme-privind-transparenta-fiscala-vor-ajuta-statele-membre-sa-faca-lumina-ceea-ce-priveste-2023-05-16_ro#modal)

\*

Previziunile economice din primăvara anului 2023: perspective îmbunătățite în contextul unor provocări persistente

Economia europeană continuă să dea dovadă de reziliență într-un context global dificil.

[**Fișa de țară pentru România este dipsonibilă aici.**](https://economy-finance.ec.europa.eu/economic-surveillance-eu-economies/romania/economic-forecast-romania_en)[EN**•••**](https://romania.representation.ec.europa.eu/news/previziunile-economice-din-primavara-anului-2023-perspective-imbunatatite-contextul-unor-provocari-2023-05-15_ro#modal)

Scăderea prețurilor la energie, reducerea constrângerilor legate de ofertă și o piață puternică a forței de muncă au susținut o creștere moderată în primul trimestru al anului 2023, eliminând temerile legate de o recesiune. Acest început, mai bun decât se preconizase, ridică perspectivele de creștere pentru economia UE la 1,0 % în 2023 (comparativ cu 0,8 % în previziunile intermediare din iarnă) și la 1,7 % în 2024 (comparativ cu 1,6 % în previziunile din iarnă). Revizuirile în sens ascendent pentru zona euro sunt de o amploare similară, creșterea PIB-ului fiind estimată în prezent la 1,1 % în 2023, respectiv la 1,6 % în 2024. Pe fondul presiunilor persistente asupra prețurilor de bază, inflația a fost, de asemenea, revizuită în sens ascendent comparativ cu scenariul din iarnă, ajungând la 5,8 % în 2023 și la 2,8 % în 2024 în zona euro.

**Scăderea prețurilor la energie stimulează perspectivele de creștere**

Conform estimării-semnal preliminare a Eurostat, PIB-ul a crescut cu 0,3 % în UE și cu 0,1 % în zona euro în primul trimestru al anului 2023. Potrivit principalilor indicatori, această creștere ar urma să continue fără întreruperi în trimestrul al doilea.

Economia europeană a reușit să limiteze impactul negativ al războiului de agresiune al Rusiei împotriva Ucrainei, făcând față crizei energetice prin diversificarea rapidă a aprovizionării și prin scăderea considerabilă a consumului de gaze. Reducerea semnificativă a prețurilor la energie se repercutează asupra întregii economii, conducând la scăderea costurilor de producție ale întreprinderilor. La rândul lor, consumatorii constată o scădere a facturilor la energie, deși consumul privat ar urma să se mențină la un nivel scăzut, întrucât ritmul de creștere a salariilor rămâne sub nivelul inflației.

Dat fiind că inflația rămâne ridicată, condițiile de finanțare ar urma să se înăsprească și mai mult. Deși se așteaptă ca BCE și alte bănci centrale din UE să se apropie de sfârșitul ciclului de creștere a ratelor dobânzii, este probabil că turbulențele recente din sectorul financiar vor spori presiunea asupra costurilor legate de credite și asupra accesului la acestea, încetinind ritmul de creștere a investițiilor, în special a celor din sectorul rezidențial.

**Inflația de bază este revizuită în sens ascendent, dar urmează să scadă treptat**

După ce a atins un nivel maxim în 2022, inflația totală a continuat să scadă în primul trimestru al anului 2023, pe fondul unei reduceri bruște a prețurilor la energie. Inflația de bază (adică inflația totală, fără sectorul energetic și cel al alimentele neprelucrate) se dovedește a fi însă mai persistentă. În luna martie, aceasta a atins un nivel record de 7,6 %, dar se preconizează că va scădea treptat în cursul perioadei previzionate, pe măsură ce marjele de profit vor absorbi presiunile salariale mai mari și se vor înăspri condițiile de finanțare. Estimarea-semnal din luna aprilie privind indicele armonizat al prețurilor de consum din zona euro, publicată după data-limită a previziunilor de primăvară, indică o scădere marginală a ratei inflației de bază, ceea ce sugerează posibilitatea ca acesta să fi atins un nivel maxim în primul trimestru, conform previziunilor. Pe o bază anuală, în 2023, inflația de bază din zona euro ar urma să atingă o valoare medie de 6,1 %, după care ar urma să scadă la 3,2 % în 2024, rămânând peste nivelul inflației totale în ambii ani previzionați.

**Piața forței de muncă rămâne rezilientă în contextul încetinirii ritmului economic**

Reziliența economiei UE este consolidată în prezent de o piață a forței de muncă mai puternică decât oricând. Rata șomajului din UE a atins un nou record de 6,0 % în martie 2023, iar ratele de participare și de ocupare a forței de muncă au atins niveluri fără precedent.

Se așteaptă ca piața forței de muncă din UE să aibă doar o reacție moderată la ritmul mai lent al expansiunii economice. Creșterea ocupării forței de muncă este estimată la 0,5 % în acest an, după care ar urma să scadă la 0,4 % în 2024. Se preconizează că rata șomajului va rămâne cu puțin peste 6 %. Ritmul de creștere a salariilor s-a accelerat de la începutul anului 2022, dar a rămas, până în prezent, cu mult sub nivelul inflației. Se preconizează creșteri salariale mai susținute, pe fondul etanșeității persistente a piețelor forței de muncă, al creșterilor puternice ale salariilor minime în mai multe țări și, în general, pe fondul presiunilor exercitate de lucrători pentru a-și redobândi puterea de cumpărare.

**Deficitele publice ar urma să scadă, în special în 2024**

În pofida introducerii unor măsuri de sprijin pentru atenuarea impactului prețurilor ridicate la energie, creșterea nominală puternică și eliminarea ultimelor măsuri rămase din vremea pandemiei au determinat reducerea în continuare a deficitului public agregat al UE până la 3,4 % din PIB în 2022. În 2023 și, mai pregnant, în 2024, scăderea prețurilor la energie ar trebui să le permită guvernelor să elimine treptat măsurile de sprijin în domeniul energiei, ceea ce va determina noi reduceri ale deficitului, până la 3,1 % și, respectiv, 2,4 % din PIB. Se estimează că ponderea datoriei în PIB la nivelul întregii UE va scădea constant până sub 83 % în 2024 (90 % în zona euro), dar va rămâne peste nivelurile anterioare pandemiei. Se constată o mare eterogenitate a traiectoriilor bugetare din statele membre.

Deși inflația poate sprijini îmbunătățirea finanțelor publice pe termen scurt, acest efect se va disipa în timp, pe măsură ce vor crește costurile de rambursare a datoriei și cheltuielile publice vor fi ajustate progresiv la nivelul mai ridicat al prețurilor.

**Riscurile de evoluție negativă a perspectivelor economice au crescut**

O inflație de bază mai persistentă ar putea limita în continuare puterea de cumpărare a gospodăriilor și ar putea impune un răspuns mai puternic în materie de politică monetară, cu ramificații macrofinanciare ample. Mai mult decât atât, noi episoade de criză financiară ar putea conduce iarăși la creșterea aversiunii față de risc, ceea ce va determina o înăsprire mai pronunțată a standardelor de creditare decât se estimează în aceste previziuni. O orientare fiscală expansionistă ar alimenta și mai mult inflația, contracarând efectele măsurilor de politică monetară. În plus, pot apărea noi provocări pentru economia mondială ca urmare a turbulențelor din sectorul bancar sau a tensiunilor geopolitice mai ample. În ceea ce privește aspectele pozitive, evoluțiile mai favorabile ale prețurilor la energie ar conduce la o scădere mai rapidă a inflației totale, cu efecte de propagare pozitive asupra cererii interne. În fine, există o incertitudine persistentă, determinată de invadarea în curs a Ucrainei de către Rusia.

Publicarea previziunilor include, pentru prima dată, o prezentare generală a caracteristicilor economice structurale, a performanțelor recente și a perspectivelor pentru Ucraina, Moldova și Bosnia și Herțegovina, cărora Consiliul le-a acordat, în iunie și decembrie 2022, statutul de țări candidate la aderarea la UE.

**Context**

Aceste previziuni se bazează pe o serie de ipoteze tehnice referitoare la evoluția cursurilor de schimb, a ratelor dobânzilor și a prețurilor produselor de bază, întemeiate pe informațiile disponibile până la data de 25 aprilie. Pentru toate celelalte date-sursă, inclusiv ipotezele privind politicile publice, aceste previziuni iau în considerare informațiile disponibile până la data de 28 aprilie, inclusiv. Cu excepția cazului în care sunt anunțate și detaliate în mod corespunzător noi politici, proiecțiile pornesc de la ipoteza menținerii politicilor actuale.

Comisia Europeană publică în fiecare an două seturi de previziuni detaliate (în primăvară și în toamnă) și două seturi de previziuni intermediare (în iarnă și în vară). Previziunile intermediare cuprind valorile anuale și trimestriale ale PIB-ului și ale inflației tuturor statelor membre pentru anul în curs și pentru anul următor, precum și date agregate pentru UE și zona euro.

Previziunile economice ale Comisiei Europene din vara anului 2023 vor actualiza previziunile privind PIB-ul și inflația și se preconizează că vor fi prezentate în iulie 2023.

**Pentru informații suplimentare**

Documentul complet: [Previziunile economice din primăvara anului 2023](https://economy-finance.ec.europa.eu/economic-forecast-and-surveys/economic-forecasts/spring-2023-economic-forecast-improved-outlook-amid-persistent-challenges_en)[EN**•••**](https://romania.representation.ec.europa.eu/news/previziunile-economice-din-primavara-anului-2023-perspective-imbunatatite-contextul-unor-provocari-2023-05-15_ro#modal)

Urmăriți activitatea vicepreședintelui Dombrovskis pe Twitter: [@VDombrovskis](https://twitter.com/VDombrovskis?ref_src=twsrc%5Egoogle%7Ctwcamp%5Eserp%7Ctwgr%5Eauthor)

Urmăriți activitatea comisarului Gentiloni pe Twitter: [@PaoloGentiloni](https://twitter.com/PaoloGentiloni)

Urmăriți activitatea DG ECFIN pe Twitter: [@ecfin](https://twitter.com/ecfin)

Sursa: https://romania.representation.ec.europa.eu/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

🏵🏵🏵

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/